
LEGTIONUI CATULLIANARUM SPECHEN. 



fiuam temporum iniquitatem in plerisque antiquitatis 
scriptoribu8 dolemus, ut libri ex ipsorum manibus vix 
emissi depravarentur, eandem passum esse Catullum 
testis est Gellius Noct. Attic. VII, 20, (VI, 20, b, ed. 
Hertz.) unde illius carmina iam tum varie corrupta fuisse 
cognoscimus. l ) $fec melius illi consultum est temporibus 
posterioribus. Nam praeter Isidorum Hispalensem et 
Ratherium episcopum, qui Catulli carmina saeculo X. 
Veronae legit, per longum tempus ne sunt quidem, qui 
eorum mentionem faciant, dum tandem initio saeculi 
XIV. Veronae codex repertus est. a ) 

Is qualis fuerit, e natura reliquorum codicum, quo- 
rum omnium ille quasi parens fuit, quamquam minime 
putandi sunt ex ipso omnes descripti esse, divinare li- 
cet. Nam omnium, qui numero circiter septuaginta sunt, 
nullus est, quin foedissimis mendis in quavis pagina sit 
corruptus. Excepto autem Thuaneo, quo solum carmen 
LXH. continetur quemque scriptum esse perhibent saec. 
X., nullus liber Catullianus exstat vetustior Germanensi, 

1) Cf. Gellius 1. 1.: „Qui ebrios Catullura dixisse putant aut 
ebrtO808, (nam id quoque temere scriptum invenitur [scil.CatuIl.XXVH, 
4.],) in libros scilicet de corruptis exemplaribus factos inciderunt" 

2) Cf. Hauptii Quaest Catull. p. 2. sqq.; Heysii ed. p. 278. sqq.; 
Bossbachii ed. p. IV. sqq.; Handii Quaest Catull. 1849. p. 1. 

quem a. MCCCLXXVL scriptum esse constat. Reliqui 
omnes fere saeculo demum XV. scripti sunt usque ad 
ipsam inventam artem typographicam. Quorum omnium 
nullus neque auctoritate ita praeter ceteros excellit, ut 
ad eius normam emendatio Catulliana redigi possit, ne- 
que, ut nunc res est, tantopere sordet, ut plane negli- 
gendus sit. Ceterum plurimis locis aut lacunosis aut 
corruptis tam mire consentiunt, ut, si qui discrepent 
nullisque difficultatibus implicatam praebeant lectionem, 
plerumque eos apertum sit inquinatos esse interpolatio- 
nibus, quae quidem in multis tam frequentes sunt, ut 
inde nihil fere subsidii ad emendanda Catulli carmina 
peti queat. Ex ista autem farragine hodie fere optimi 
censentur Caroli Dati, quamquam de hoc varie iudica- 
tum est, et Laurentii Santenii codex, Germanensis, 
Colbertinus, quibus aequiparandos dicit Heysius Am- 
brosianum et Urbinatem. 

Iam horum ope quid praestitum sit a viris doctis 
circumspectantis animum tristis subit cogitatio, fore for- 
tasse numquam, ut elegantissima poetae carmina sine 
ullis maculis nativo nitore suo splendescant. Sunt 
magna nomina; ut nonnulla certe commemorem, Mureti, 
Scaligeri, Vossii, Lachmanni, qui quamquam multa 
emendarunt, plura tamen vel intentata vel non sanata 
reliquerunt. Maximum autem impedimentum, quo minus 
in crisi Catulliana adhuc profectum sit, in eo positum 
esse arbitror, quod nondum editionem habeamus codicum 
supellectilem criticam, quamvis saepe futilem, totam com- 
plectentem. Nam praeter eas lectiones, quae a V. D. per 
occasionem commemoratae sparsaeque leguntur, trium 
codicum integras collationes debemus Silligio et Lach- 
manno, quorum ille Dresdensem, hic Datanum et San- 
tenianum totos exhibuit. 

Horum igitur subsidiis quid efficere possemus, non- 
nullis locis tentavimus; qua in re praeter ea, quibus 



quisque in quovis tractando scriptore criticus obstrictus 
tenetur, nobis peculiare quoddam imprimis observandum 
fuit. Etenim mendorum, quae in codd. Catullianis sae- 
pissime obvia sunt, natura cogimur statuere, exemplar 
illud Veronense tam male fuisse scriptum, ut multis lo- 
cis legi vix posset. Idem quin exaratum fuerit litteris 
minusculis, dubitari non potest; fuisse autem scriptura 
Langobardica admodum probabiliter primus coniecit 
Scaliger, quocum facit Heysius; huic certe quod^mmodo 
simili concedit Hauptius Quaest. Catull. p. 82., eosque 
recte statuisse, quidquid oblocutus est Froehnerus in 
Leutsch. Philol. XIV, p. 568. sqq., nonnullis fortasse 
nostrarum coniecturarum confirmabitur. Langobardicum 
vero genus litterarum quam parum fuerit clarum di- 
stinctumque, disci potest ex iis, quae Mabillon. De Re 
Diplom. p. 45 — 49. disputavit eque speciminibus, quae 
dedit ibid. p. 353. et p. 447.; ab illo tamen non mul- 
tum diversas fuisse litteras minusculas saeculi VIII. et 
IX. vulgatas, ex eiusdem libri p. 361. sqq. exhibitis 
speciminibus intelligetur. Denique quum scribendi com- 
pendia huius generis codicibus communia sint, tum in 
Catulli fuisse recte suspicatus est Heysius. Ut igitur 
ab iis mendis, quae librariorum vel festinationi vel in- 
curiae debentur, quaeque tum in omnium scriptorum, 
tum in Catulli codicibus occurrunt, discedamus, in re- 
liquis huius carminum probabilis emendatio magnam 
partem pendebit e singularum litterarum, quae cum si- 
milibus confusae sunt, probabili restitutione, ita ut 
saepe odiosum istud rimari syllabas apicesque vitari 
non possit. In qua re, quum Taciti .quoque codex Me- 
diceus alter, quo Annalium pars altera et Historiae 
continentur, scriptus sit charactere Langobardico, valde 
mihi utilis fuit Caroli Heraei liber, qui inscribitur: Studia 
Critica in Mediceos Taciti codices. Cassellis MDCCCXLVl. 
Etenim quum litterae saepe tam obscure expressae es- 

1* 



quem a. MCCCLXXVI. scriptum esse constat. Reliqui 
omnes fere saeculo demum XV. scripti sunt usque ad 
ipsam inventam artem typographicam. Quorum omnium 
nullus neque auctoritate ita praeter ceteros excellit, ut 
ad eius normam emendatio Catulliana redigi possit, ne- 
que, ut nunc res est, tantopere sordet, ut plane negli- 
gendus sit. Ceterum plurimis locis aut lacunosis aut 

nibus, quae quidem in multis tam frequentes sunt, ut 
inde nihil fere subsidii ad emendanda Catulli carmina 
peti queat. Ex ista autem farragine hodie fere optimi 
censentur Caroli Dati, quamquam de hoc varie iudica- 
tum est, et Laurentii Santenii codex, Germanensis, 
Colbertinus, quibus aequiparandos dicit Heysius Ara- 
brosianum et Urbinatem. 

Iam horum ope quid praestitum sit a viris doctis 
circumspectantis animum tristis subit cogitatio, fore for- 
tasse numquam, ut elegantissima poetae carmina sine 
ullis maculis nativo nitore suo splendescant. Sunt 
magna nomina; ut nonnulla certe commemorem, Mureti, 
Scaligeri, Vossii, Lachmanni, qui quamquam multa 
emendarunt, plura tamen vel intentata vel non sanata 
reliquerunt. Maximum autem impedimentum, quo minus 
in crisi Catulliana adhuc profectum sit, in eo positum 
esse arbitror, quod nondum editionem habeamus codicum 
supellectilem criticam, quamvis saepe futilem, totam com- 
plectentem. Nam praeter eas lectiones, quae a V. D. per 
occasionem commemoratae sparsaeque leguntur, trium 
codicum integras collationes debemus Silligio et Lach- 
manno, quorum ille Dresdensem, hic Datanum et San- 
tenianum totos exhibuit. 

Horum igitur subsidiis quid efficere possemus, non- 
nullis locis tentavimus; qua in re praeter ea, quibus 

kius 1. 1.; contra Spengelius 1. 1. ' defendit arido, quod 
mutata sententia probat Silligius Censur. p. 286. Gram- 
maticorum autem Terentianus Maurus p. 2440., Marius 
Victorinus p. 2596., Isidorus Orig. VI, 12, 3., interpres 
Virgitii Veronensis ad Eclog. VI, 1. tuentur arido, con- 
tra Atilius Fortunatianus p. 2676. et Guilielmus Pastren- 
gicus, de quo videsis Haupt. Quaest. Cat. p. 5., arida. 
Summi vero momenti est locus Servii ad Virg. Aen. XII, 
587. hicce: Pumicem fautemj iste masculino genere po- 
suit: et hunc sequimur. [Nam et Plautus ita dixit.] licet 
Catullus dixerit feminino [(!): Arida modo pumice ex- 
politumj. Sic Lionius et Burmannus, nisi quod hic autem 
uncis non inclusit et post vocabulum Gatullus adiectum 
habet Carm. 1, quod tamen aeque ut verba inclusa, 
quae deesse adnotat in L. Vos. E. Steph. Dan., h. e. 
optimis, recte spurium iudicatur. Additum illud Carm. I } 
quod abhorret a grammaticorum veteres scriptores lau- 
dandi more, effecit, ut editores antiquiores Servii locum 
respicientes sine ulla dubitatione arida scribendum esse 
contenderent. Sed recte obiicit Spengelius, potuisse 
Servium alium locum in mente habere, quum et alia 
vocabula, ut cineres Catullo modo masculina, modo fe- 
minina sint. *) Per se rem ita esse posse concedoj nihil 
praeterea. Nam quod Spengelius constare dicit, et Mar- 
tialem hoc loco et Plinium arido legisse, id vero nullo 
pacto constat. Res simpliciter haec est: Martialis VIII, 
72. pumicis aridi dixit, nulla tamen facta Catulli men- 
tione, et Plinius Nat. Hist. XXXVI, 21. 42. haec habet: 
Sed ii pumices qui sunt in usu corporum levandorum fe- 
minisy iam quidem et viris atque y ut ait Catullus, libris, 
laudatissimi sunt in Melo, Nisyro et Aeoliis insulis. Re- 
spicit aperte Plinius ad Catulli carmen I. vel etiam ad 
XXH, 8.; vel fortasse etiam ad locum illum am^ssum, ad 



1) De cmere cf. CatuU. LXVIH, 90. 98. CI, 4. 



quem SpengeUus Servii verba referre vult; sed quaeso, 
num Plinius eam ob caussam etiam Catulli inusitatum 
fortasse et soli poetae concessum usum in vocabulo pu- 
micis feminine ponendo sequi debebat? Rem, puto, loco 
suo Plinius spectabat, non verba. Quod vero Spengelius 
Forturiatianum quoque arido habere perspecturos esse 
dicit, quibus codices ad manus sint, quatenus verum 
sit, nunc quidem non habeo, quo discernam. Quod de- 
nique putat additurum fuisse Servium, si carm. I. in- 
tellexisset, verba: in principio, nullus intelligo, cur id 
necessarium aut probabile iudicandum sit. Hlud vero 
sane recte observat nihil esse, quam in verbis arido 
modo xccxoyxoviav (v. Doeringium) inesse sibi fingant; 
neque enim, quid sibi de corrupto rhythmo velint Brouk- 
husius et Huschkius, perspicio. Nihilominus arida verum 
puto. Nam quum vocabulum pumex iis tantum CatuUi 
locis, quos supra indicavi, atque altero quidem non ad- 
dito adiectivo legatur, necesse foret, locum, quo Servii 
adnotatio niteretur, amissum esse. Sed ut animi senten- 
tiam patefaciam, ad CatuUi carmina amissa iusto sae- 
pius confugisse mihi videntur interpretes. Etenim quum 
apud Lachmannum tredecim fragmenta exstent, hunc 
numerum iure Rossbachius duobus imminuit; nam quae 
laudat interpres Virgilii Veronensis ad Aen. V, 80. aperte 
pertinent ad Catulli carm. LXIV, 23. Servii autem ad 
Aen. VII, 378. verba recte intellectum est a Froehlichio 
spectare ad eiusdem carminis v. 107., ubi quod servar 
verit codex Datanus indomitum, Servii turben postulare 
eumque secuti sunt Hauptius, Rossbachius, Pleitnerus 
in Progr. p. 8. Sed undecim fragmentorum, quae Ross- 
bachius habet, quinque vix ut Catulliana in partes vo- 
caverim. Nam Rossbachio numero IV. insignitum atque 
tum ab ipso, tum a Lachmanno uncinis inclusum, a 
Nonio quidem XI, 63. (p. 517. Merc.) Catullo, a Diomede 
autem p. 513. Sereno adscribitur, assentientibus Huschkio 



p. 68. et Silligio Cens. p. 267. Alterum numero VI., ver- 
sus est Virgil. Aen. V, 591., ad quem adnotavit Servius: 
Falleret; frangeret deciperet. Est autem versus Catutti, 
ubi Heinsius apud Burmannum recte observat, Catulti 
carm. LXIV, v. 115., quem designet Servius Maroni in 
animo fuisse, a supinis librariis omissum esse. Neque 
enim Catullum compilatum esse a Virgilio crediderim, 
aut cum Pleitnero Program. p. 13. de duplici carminum 
Catullianoruin recensione cogitaverim; sed scholiasten, 
ut saepissime, similem versum adscribere in animo har 
buisse. Tertium fragmentum, a Rossbachio septimo loco 
positum, deprehendisse sibi visi sunt apud interpretem 
Virgilii Veronensem ad Aen. VIII, 34. Sed locus mu- 
tilus est et priores tres litteras nominis Catulli ex inge- 
nio suppleverunt editores, ita ut eo etiam aliud nomen 
latere possit. Nec minus suspectum est, M. XI. signa- 
tum, quod legitur apud Serv. Aen. V, 610., ubi Lionius 
et Burmannus dubitant, an pro CatuUus legendum sit 
Catulus i. e. Quintus Catulus, cuius etiam alios versus 
cum Catulli nostri confusos esse scimus. Nec quintum 
denique fragmentum omni dubitatione caret, quum ab 
Isidoro paullo diversis verbis conceptum Cinnae tribua- 
tur, cuius fidei etsi ubique sponsor esse nolim 1 ), tamen 
hic res non liquet. Superessent igitur septem fragmenta 
certa; quorum numerum si ad calculos vocare animus 
mihi esset cum iis locis, qui a scriptoribus laudati ad- 
huc in Catulli carminibus leguntur, appareret, puto, 
non tantum periisse, quantum nonnulli suspicentur. Com- 
putatio sane illa esset non mathematica accuratione, sed 
tamen probabilis, si pro ratione locorum laudatorum, 
quantum amissum esset, inquirere vellemus. Hoc igitur 
quamquam Spengelii argumentationem aliquantuium in- 



1) Cf. e. g. Orig. XIX, 33, 3., et ad h. 1. Burmann. Anthol. 
Lat. I. p. 440. et 739. 

firmatam esse crediderim, nondum tamen profligata est. 
Quod iam tentaturis nobis valide auxiliatur Pastrengicus 
1. 1., qui Catulli versum sic exhibet: Arrida modo Pu- 
nicae expolitum. Iam observavit Hauptius Quaest. Cat. 
p. 6., quem recte suspicatum esse dicit Heysius p. 282., 
Pastrengicum Isidori narrationem (Orig. VI, 12. 3.), 
cuius vestigia premere soleat, fortasse contulisse cum 
ipsius Catulli carmine, cuius archetypon Veronae fuisse 
scimus; nam apud Isidorum omnes codices arido habere 
videri; unde suspicere arida Pastrengicum in sua Ca- 
tullianorum carminum exemplo invenisse; praeterea Qui 
et punice legi in Dati libro (de Qui vide modo infra), 
quod in archetypo illo fuisse ex suis codd. mss. satis 
certum esse affirmat Heysius, qua eadem orthographia 
Pastrengicum versus citasse videamus. Haec omnia ad 
formam femininam defendendam satis superque sufficere 
putabam, quum proximis his diebus novum idque in- 
speratum adiumentum mihi accessit. Ecce enim! quod 
credere paene nefas duxeris, Lachmannus codicis Da- 
tani lectiones neutiquam accurate contulit, idque nuper 
Froehnerus in Leutschii Philol. XIV, p. 579. sqq. lucu- 
lento exemplo ostendit. Idem p. 568. tabulam coloratam 
adiecit, qua specimen codicis Datani scripturae ad vi- 
vum expressae exhibet. In ea tabula inter alia leguntur 
etiam canninis I. primi quattuor versus descripti; et v. 1. 
quidem Quoi, non, ut Lachmannus indicavit, Qui, v. 2. 
pro modo sic: m ; v. 3., quod sane levioris momenti vi- 
detur, nanque, non namque, atque, quod nobis caput est, 
v. 2. Arrida\ quod si vere legitur, de veritate lectionis a 
nobis defensitatae nemo iam dubitare poterit; nisi forte, — 
sic sibi ipsi diffidunt, quibus exoptati quid praeter spem 
contigit, — lineola illa, qua^litterae o appicta litteram 
a efficimus, correctoris manui debetur; de qua re Froeh- 
nerus, ut spero, in editione sua nos edocebit. 

I, 8, 9. 

Quare habe tibi quidquid hoc libetti est, Qualecunque : 
quody o patrona virgo. Sic scripserim hos versus cum 
Silligio, qui Censur. p. 266. egregie contra Huschkii 
impetus p. 60. sqq. eos defendit. Codices, ut fere fit, 
mire variant. Handiuff invenit in sex libris quidem pa- 
trona virgo, in sedecim : quod patrona virgo, in uno et de- 
cem: quod o patrona virgo, versu antecedenti in novem: 
quidquid est libetti, Vaticano JV6t 329. quidquid libetti 
est, in undecim: quidquid hoc libetti est, in sedecim: quid- 
quid hoc libetti, omisso est. Muretus: Quare habe hoc tibi 
quicquid est libetti. Qualecunque quidem *, alteram versus 
partem desiderari dicens; quam lacunam etiam Fruterius 
in libro suo invenerat, verbis patrona virgo ad marginem 
adscriptis. Sic etiam editio princeps, sed sine lacuna: 
quidem patrona virgo. Cuiacianus i. e. Scaligeri codex, 
ut Silligius, nisi quod pro patrona habet patruna, unde 
Scaliger effinxit patrima, quamquam illud hoc non de- 
terius esse fatetur. Falso; primum enim multo melius 
convenit Minervae, a qua libelli sui tutelam implorat 
poeta, ut dicatur patrona, quam patrima, quod h. 1. 
merum epitheton ornans esset. Tum, quod Scaliger 
contendit, Latinis patrima non est, quae tantum patrem 
habet, sed cuius pater adhuc in vivis est, nondum mor- 
tuus est. EvnartQeia autem, ad quod provocat, idem 
est quod Homericum opQi[io7iccTQi] et ad Iovis potentiam 
refertur. Omnes Statiani cum edit. Reg.: Qualecunque 
quod patrona virgo. Isaacus Vossius e libris suis scri- 
psit: Quare habe tibi quicquid hoc libetti et Qualecunque: 
quod, o patroa Virgo, de Vesta haec interpretans, quod 
facilius illi condonem, quam puri sermonis Latinitatem 
commaculasse eum voce ista Graeca (cf. Huschkium 1. 1.), 
quo eodem morbo laborantem infra deprehendemus, 
carm. XLI, 8. Dlud patroa iam dederant Parthenius, 

edit. Vicentina, sic: Quare habe tibij quicquid est libelli, 
qualecunque quidem patroa virgo; itaque Guarinus, nisi 
quod patrona habet teste Huschkio, non, ut Silligius 
indicaverit, patrone. Ut de recentiorum codd. mss. vi- 
deamus, Dresdensis habet: Quare tibi habe, quicquid hoc 
libettij qualencunque (sic) quod patrona virgo, Spengelii 
C. H. P. R. b. g. h. i. quot patrona virgo\ C. in marg. 
patroa Virgo et: per ora quod virorum\ D. G. quidem 
patrona virgo\ v. 8. G. R. g., ut ed. princ, quod Spen- 
gelius vulgata haud deterius esse dicit; sed quum eodem 
teste plerique habeant tibi habe, quod contra metrum 
est, simplicius videtur horum locis mutatis vera lectio 
erui; nam quod Spengelius ipse tentat: Quare quidquid 
habe hoc tibi libeUij id unde commendationem habeat> 
despero posse inveniri; idem suspicatur illa: o patrona 
virgo recentioris esse manus (p. 112.). Huschkii vero, 
qui vv. 8 — 10. spurios iudicat, Laurent. XI., Guelf. A., 
B., Reg. B. *), Datianus, ed. Veneta a. 1475., Regiensis 
Lep. (1481.) habent v. 8. eandem, quam ed. princ, 
lectionem, v. 9. patrona virgo praebere dicit Regios A. B., 
Datianum et Italicos omnes, [e quibus Laurent. XHI. 
superne adscriptum habeat o musa,] discedentibus Guelff. 
A. et C, quorum alter paterna exhibeat, alter patrima. It 
lud, quod iam commemoravi per ora quod virorum, quod- 
que idem comparet in ed. Basil. a. 1530., quae sic habetr 
Quare habe tibi quicquid est libetti, Qualecunque quidem ora 
per virorum, commentum est Ioviani Pontani, reiectum 
quidem iam a Mureto et Scaligero, quod tamen placuisse 
miror Burmanno Anth. Lat. I. p. 344. et quem ibi laudat 
Barthio ad Statii Theb. II, 651. Nam manere per ora ne 
Latine quidem dici puto; recte contr^i volare, volitare, 
ferri, ire per ora propter eam, quae inest, significatio- 
nem movendi. Aliorum hallucinationes, veluti Verburgii: 



1) J3os tres eosdem esse puto atque Spengelii G. B. g. 

qualecumque quod o pater leporum, haec verba ad Cor- 
nelium referentis et ob eam coniecturam ipsius a P. 
Burmanno in Sapientia Hyperboreali carm. ad Phoebum 
v. 29., ubi Verburgii operam quum Ciceroni tum Ca- 
tullo praestitam traducit, lepide his perstricti: Dignu» 
laude pater Verburgius iUe hporum (cf. Huschk. pag. 69.) f 
talia igitur consulto praetermitto. Recentissinri denique 
editores Lachmannum secuti v. 8. ut Silligius, nisi quod 
in fine est omittunt; versum autem sequentem statuta 
lacuna sic scribunt: 

Qualecunque quidem 

patrona virgo T 

praeterquam quod Rossbachius prius interstitium non 
expressit et Heysius, nihil lacunae indicans, v. 9. talem, 
qualem probavimus, exhibet; quorum codices quod atti- 
net, Lachmann. D. et L. habent tibi habe, versu inse- 
quenti autem D. quidem 7 L. quod\ illud praeterea Ross- 
bachii Gu x . Pu. F. (omnes inferioris notae), hoc G. C. 
Dr. M. P x . P 2 . Gu 2 ., e quibus hanc lectionem sine lacuna 
conflandam esse suspicatur Rossbachius: 

Qualecunque, quod (en patrona virgo) y 
quam, vere ut fatear, non plane intelligo; nam en par- 
ticulae notionum, quas equidem noverim, nullam huc 
convenire video; idemque nuper fassum esse video 
Froehnerum in Welckeri et Ritschelii Mus. Rhen. XTTT, 
p. 147., qui verba patrona virgo a pio quodam aevi 
medii monacho illata esse ratus, (quam opinionem iam 
protulerat Huschkius p. 63.) sic scribit: 

Quare habe ttbi quicquid hoc libellist. 

Qualecumque tuo, patrone, verbo, 
cui coniecturae quominus assentiar, multae obstant du- 
bitationes. Nam quod Nepotem in chronicis suis Catulli 
carminibus longam vitam auguratum esse existimat, ad 
quod benevolum iudicium poeta h. 1. respiciat, mera 

coniectura est. Mihi videtur potius, ut amico grati ali- 
quid urbanique diceret, trium illarum chartarum mentio 
iniecta esse. Quid quod ipsius poetae verba tu solebas 
putare aperte docent ad Nepotis sententiam, quam et 
semper habuerit et saepe professus sit, respici, non ad 
unum aliquod dictum? Porro male me habet, si eon- 
iecturam illam probemus, abrupta quaedam versuum 
coniunctio neglectusque, si quid video, usus sermonis. 
Neque enim capio, quomodo Cornelius apte a Catullo 
patronus, quod nimiae esset adulationis, neque quomodo 
praedicatio ista verbum dici possit; quamquam eandem 
sententiam Bergkium video proposuisse in Leutsch. Phi- 
lol. XII, p. 581. sic coniicientem: 

Quare habe tibi quidquid hoc libelli 
Qualecunque quidem est, patroni ut ergo, 
quae quomodo intelligi vellet, nisi indicasset, vix per- 
spexissem. Simileque Handius proposuerat Quaest. Ca- 
tull. p. 4.: 

Quare habe tibi quidquid hoc libellu 
Qualecumque quidem, patrone, per te. 
Qui quod arbitratur patrona virgo sine addito nomine 
vel quodam attributo quae sit, intelligi non posse, id 
quamquam in universum verum est, tamen vereor, ne 
in nostrum locum non conveniat. Agitur de virgine li- 
belli patrona; cuius nomen quum non sit additum, quid 
aliud quam cogitemus de ea patrona virgine, cuius xccz* 
i£oxyv sit libris patrocinari, i. e. de Minerva? Recte- 
que iam dudum Scaliger observasse mihi videtur, Mi- 
nervam eo nomine patronam librorum vocari, quod eius 
TTQorofiq i. e. simulacrum pectore tenus effictum in omni- 
bus bibliothecis dedicata fuerit; ad quod confirman- 
dum apte laudavit Iuvenal. Sat. H[, 219.: Hic libros 
dabit et forulos mediamque Minervam. Itaque non imme- 
rito a poeta optari, librum plus uno saeclo vivere, quem 
Minerva in bibliothecas receperit. Virginis autem nomen 

propter castitatem Minervae imprimis proprium est. Iam 
quum omnia, quae alicuius momenti viderentur esse, per- 
penderimus, breviter, quam initio scripsimus lectionem 
confirmabimus. Ac versus quidem octavi duplex est 
quaestio, primum, quo ordine verba collocanda sint, 
tum utrum est omittendum sit necne, an Vossii et pro- 
bandum. Qua in re, ne repetamus, quae iam passim 
monuimus, quamquam lubricum est ad necessitatis leges 
aliquid decernere velle, tamen nescio quo pacto nostrum 
magis ab aurium commendatione placet, quam illud: 
Quare habe hoc tibi, in quo praeterea pronomini hoc 
prorsus inconcinnum pondus additur, quum potius pro- 
pter modestiam vocabulum quidquid summum momentum 
habere ac primo loco ponendum esse appareat. Deni- 
que Catullus, si per metrum licebat nec singularis erat 
caussa, veluti gravitas affectus, simplicissimum quemque 
maximeque naturalem verborum ordinem sequebatur, 
quem, nisi fallor, nos ipsi h. 1. restitutum volumus^ 
Tum autem verbo est in fine versus imprimis propter 
additum pronomen hoc non facile caruerim; nimis enim 
quaai densa vel potius dura pro ingenio Catulliano foret 
' oratio. Atque, si recte memini, grammatici docent, Ci* 
ceronis certe aetate pronomine qualiscumque sine addito 
verbo substantivo esse nondum uti solitos esse scriptores; 
parum igitur valent quae laudant ex Ovidio (Art. Am. 
II, 283., Trist I, 1, 45.) et Martiaii (VII, 20.) exempla. 
Quumque multi codices habeant illud, tum sine dubio 
latet etiam in Vossiano et\ potuitque cum antecedenti 
UbeUi in unam vocem coniunctum in fine versus facile 
excidere. Quod vero in nonnullis ante libelli legitur, 
eius rei haec videtur caussa esse, quod, quum semel 
koc e loco suo post habe immigrasset, metri explendi 
caussa necesse erat cum libelli sedem suam mutaret. 

V. denique 9. quo iure lacunam inferant, nescio f 
nisi Froehnerus Lachmannum tales lacunas ipsius tricenis 

Archetypi singularum paginarum versibus statuisse a se 
luculenter probari posse recte contendit. Totius corru- 
ptelae rationem, similiter ut modo, mihi expedio. Qui 
codices o praebent, id quod genuinum est, servarunt; 
in nonnullis o excidit, qua littera omissa quae iactura 
facta esset metri quo resarcirent, in aliquot codices li- 
brarii intruserunt quidem. 



II, 7, 8. 

Quo venustiora sunt antiquitatis monumenta, eo ae- 
grius ea ferimus temporum iniquitate esse foedata. Eaque 
iniuria quum Catulli carm. II, 7. 8. omnium consensu pre- 
mantur, multi viri docti in iis quid coniectandi arte effi- 
cere possent tentarunt, sed ita tamen tentarunt, ut pro- 
pter rectum iudicium eximiam quandam laudem meruisse 
mihi videantur Lachmannus et Rossbachius, qui coniectu- 
rarum infelicium mole spreta codicum verba, quamvis 
corrupta, exhibere maluerint. Nec negat Silligius Cens. 
p. 277., verba aenigma esse adhuc nondum solutum. Co- 
dicum autem Lachmanni et Dresdensis lectio haec est: 
Et solatiolum sui doloris, 
Credo ut cum gravis acquiescet ardor. 
Sic etiam edd. Reg. (1481.) Vicent. (1481.) Brixiens. 
(1486.), nisi quod in hac legitur Parthenii inventum: ao- 
quiesset. Cuiacianus praebet: Credo ut quom gravis ao- 
.quiescet error. Et solatiolum omnes Statii, ut solatiolum 
Aldina vetus, Muretus et Scaliger, quorum neuter quid- 
quam de lectionis varietate commemorat. Vossius: Credo 
ut gravis acquiescat ardor 9 qiom abesse a suis exempla- 
ribus testans. E Spengelio haec enoto: p: Credo, ut 
gravis acquiescet; C. P.: Credo ut eum tum gravis ac- 
quiescens) H.: credo quum gravis acqwescet' y ceteri vul- 

gatam sequuntur (credo ut cum gravis acquiescet ardor). 
Ex his effecerunt V. D. coniecturas, quod dicere paene 
pudet, plus viginti; quas omnes recensere vel adeo enu- 
merare otio esset abutentis. Nonnullas tantum exhibebo, 
«x quibus de reliquis iudicium fieri possit. Muretus et 
Statius coniecerunt: Credo, ut tum gravis acquiescat ar- 
dor, quod probarunt Handius, Doeringius, Heysius; sed 
illud tum, quod ita explicant: inter iocandum, languet, 
si quid sentio, aut certe supervacaneum foret auribus 
Latinis. Quis vero illud credo h. 1. ferre potest? Sin- 
gulari quidem elegantia id non carere dicit Verburgius 
et saepe ita absolute sermoni intexi familiari. Quis ne- 
gat? Sed videndum, ne omnibus fere locis credo cum 
ironia dicatur, quod ipsius Verburgii exempla optime 
confirmant; cf. Catull. LXXXIV, 5. Ea autem, ut quae 
maxime, a nostro loco aliena est. Huiusmodi enim car- 
mina, ut etiam sequens, quamquam per iocum scripta 
videri possunt, tamen poetice vera sunt neque singula 
verba ipsa quidquam habent, quo iocum inesse iure li- 
ceat suspicari. Accedit, quod sic oratio nescio quid 
invenusti et abrupti habet, quod de omnibus h. 1. con- 
iecturis dixerim, quibus vocabulo credo servato hic ver- 
siculus per se dictus sit. Schraderi: Credo uti gravis, re- 
ceptum Hauptio, eodem redit. Vossii lectio, quae foedo 
hiatu laborat, ac magis explicatio eius prorsus inepta 
et barbara est. Haec effutit: Credo te, o passer, nescxo 
quid carum iocari cum desiderio meo nitenti, id est cum 
puella mea, et similiter credo te solatiolum esse sui doh- 
ris, ut grdvis eius ardor acquiescat. Nam ut alia taceam, 
omisso te et posito sui perspicuum est ab homine Catullo 
soloecismum inferri. Nec multo felicius in loco corri- 
gendo versatus est Scaliger, sic per parenthesin scribens: 
(Ut solatiolum sui doloris 
Credunt, quum gravis acquiescit ardor.) 
Mire explicat: passer 9 quandoquidem libet mihi dare 

ludum desiderio meo } hoc est: Quando libet mihi animi 
gratia iocari (ut homines tunc credunt se defunctos dolore, 
quando eo intermittente levantur, puta interiecto aliquo lu- 
dicro) utinam tecum ludere y sicut ipsa possem, ac tam 
levi opera, aestu ae dolore meo defungi. Negat porrQ 
Scaliger, quod iam ex his vides, desiderium esse puellam 
ipsam, amores poetae; quae sententia vel eo reiicitur, 
quod nitenti quid sit, tum nequaquam intelligitur. Esse 
autem h. 1. idem quod pulchrae, formosae f sat multis 
exemplis confirmavit Doeringius (cf. Ovid. Met. XII, 
405. Horat. 0<L I, 5, 13. II, 12, 19. I, 19, 5.; sic canr 
didus quoque apud Catullum XIII, 4; XXXV, 8.); nec 
minus desiderium puellam vocari, cuius desiderio ama- 
tor flagret, ostendit Bion. IdylL I, 83., ubi no&og nor 
minetur; cui addere liceat a Verburgio laudatum Petro- 
nii c. 139., ubi Chrysis Polyaenon desiderium suum 
appellet: Tu desiderium meum, tu voluptas mea } ad quem 
locum viri docti alia adferant. Cf. Horat. Od. I, 14, 18., 
ubi navis i. e. respublica similiter desiderwm vocatur. 
Ipsa autem Scaligeri coniectura ut recte se haberet, ne- 
cesse esset praecederet haec vel similis sententia: Puella 
mea iocando se consolari et efficere studet, ut ad tem- 
pus doloris sui obliviscatur; sic enim solemus parentheses 
adhibere, ut sententiae specialis generalem caussam vel 
legem exponamus. Haec vero qualis sit ne probe per- 
spicio quidem, et, quod summopere me movet, duo ver- 
sus per parenthesin in tam brevi poematio interpositi 
habent nescio quid a CatuUi simplicitate maxime alienum. 
[dem vitio verto Pleitnero (p. 91.), qui vel tres versus 
(5 — 7.) interiectos esse ratus, sic scribendum coniecit: *). 
In solatiolum — cedo ut dum gr* acquiescat ardor — 
possim, ita ut v. 8. cum v. 4. coniungendus sit. Sed 



1) Ad quam coniecturam qtu viam praeiverant vide apud 
Sillig. p. 226. 

hic praeterea, nisi fallor, cedo et cede i. e. patere vel 
sine conftidit, quod minime significare illud potest. No- 
tionem autem vulgarem dandi, porrigendi h. 1. ineptam 
esse, nemo non videt; post hanc quidem ut finalis par- 
ticula recte ponitur, ut apud Plaut. Curc. V, 2, 54.: Vedo, 
(= da mihi) ut inspiciam (anulum). Alteram vero notio- 
nem, secundum quam cedo idem valet quod dic, si h. 1. 
statuimus, ut nihil aliud esse potest nisi: qua ratione, 
ita ut quaerat poeta a passere, quomodo cum ipso ludere 
possit, quod nimis ineptum foret. Sed priusquam nostram 
coniecturam proponamus, pauca videntur de v. 7. prae- 
monenda esse; ubi, si non omnes, at certe plurimi co- 
dices praebent et *), quo qua ratione hic versiculus 
coniungatur cum antecedenti, dupliciter enodare student 
interpretes. Ac Lachmannus quidem, in cuius sententiam 
se addixit Silligius Cens. p. 277., nominandi casu sola- 
tiolum accipiendum esse putat, pendens a libet, ita: Io- 
cari et solatiolum libet, ad quod confirmandum laudat 
Catull. XXXVIII, 7.: PauUum quid lubet aUocutionis. 
Sed videndum, ne eo loco, quidlubet pronomen sit, quod 
statuere videtur Heysius. Sed fac esse verbum lubet } 
tum est subiectum, quod aiunt, paullum quid 7 non sub- 
stantivum aliquod. Ac profecto equidem ne unum qui- 
dem exemplum reperire potui, quo sic coniunctum sit 
lubet cum substantivo. Altera explicandi ratio, quam 
secutus est Silligius in ed. p. 227., ea est, ut solatiolum 
sit accusativus, aptus e verbo iocandi, quod sic haberet 



1) Ut legitur etiam in margine ed. Vicent, de qua Huschkius 
* p. 353. : Sunt adnotationes et correctiones huius ediHonis Bernardmi 
JPuani, qui in calce earum haec adscripiit: Bemardinus Pisanus haec 
adnotabat brumalibus vigUiis, collatis alus exemplaribus secutus fidem 
probatissimiy qui (quod) fuit Francisci Puccii (fuit iste Puccius disci- 
pulus Politiani) Litterarum Laude insignis anno 1522. Hisce quan- 
tum tribuendum sit, docet Heysius p. 289. sqq., nimis fortasse severe 
iudicans. 

duas notiones; primum propriam, id quod ludere, ita ut 
carum nescio quid simplex esset accusativus obiecti, al- 
teram vero praegnantem, id quod iocando efficere, quam 
notionem non minus puto exemplis fulciri non posse, 
quam talem omnino adiectivi et substantivi coniunctio- 
nem Taeitina convenientem esse saeculo, abhorrentem 
ut quam maxime a venustate Catulliana. Idem de priore 
explicatione dixerim. Eaque videtur caussa fuisse, cur 
alii pro illud et in scribendum esse suspicarentur. Sic 
Verburgius : In solatiolum — , Credo, dum gravis — , quod 
probavit Huschkius (p. 66.); Doeringius in textu habet 
ut y in notis coniicit in vel ad. Quos viros ut non pos- 
sum non laudare, quod rectum sensisse videantur, tamen 
vereor, ut Latinitatis rationem habuerint. Etenim iocari 
in aUquid nihil aliud esse puto quam iocis aliquid inse- 
quu Eiusmodi autem abusu praeposkionis in saepissime a 
recentioribus peccatum est. Iam ut tandem nostram con- 
iecturam proferamus, loco sic medendum esse arbitror: 

Ut solatiolum sui doloris. 

Quaeraty quo gravis acquiescat ardor^ 
quo recepto, nisi omnia me fallunt, et apta sententia 
evadit, et oratio digna fluit Catulli simplicitate et per- 
spicuitate; atque illa quidem tam videtur naturalis esse, ut 
Muretus in commentario suo ad h. 1. eodem quaerendi vo- 
cabulo usus sit. Ipsa locutio Sohxtium quaerere legitur in 
Burmann. Anth. Lat. I. p. 45. (v. 75.). Denique ut de 
verbis corruptis aliquid dicam, ut et et saepe inter se mu~ 
tata sunt. Sic in codd. Lachmanni XVII, 15.: Et L. UtD* 
LXI, 207.: Et ludite et lubet D L. pro: Ludite ut lubet. 
LXII^49.: et Thuaneus. LXXII, 4.: et L. at D. pro: ut. 
LXXVI, 12.: ut L. LXVII, 27.: ut D. et Parisinus. 
LXVIII, 84,: et D. Quod qua scripsi pro quom (quo) } 
non est, quod exemplis excusem. Idem iam Iacobsius 
scripserat teste Spengelio p. 110. sic: Credo, ut quo 
gravis acquiesdt ardor. Maiorem difficultatem habere vi- 

detur Credo ut, quod sine dubio ex antiquo scribendi 
more Credut ortum nec quod ad aurium iudicium, nec 
quod ad litterarum ductus attinet, tanto opere a Quae- 
rat differt, quam quis primo oculorum obtutu existimet. 
C et Qu confusorum exemplum habes in ipsius Catulli 
praenomine; quod quum antea scriberetur C. i. e. Caius, 
primus Scaliger, postea Lachmannus recte Qu. i. e. Quinr 
tus in suum locum reduxerunt. Alia in Lachmanni codd. 
haec sunt: VI, 10.: cassa D. XXIII, 8.: conquoquitis D. 
LXTV, 1.: condam Laurentianus. Cf. Heraeum p. 100., 
ubi quum eiusdem permutationis complura exempla, tum 
virorum doctorum libri de eadem re disserentium lau- 
dantur; cf. ibid. p. 34. init. Iam ae quam saepe trans- 
ierit in e, hamulo, qui infra appingebatur, librariorum 
incuria omisso, in quavis codd. mss. pagina cernere li- 
eet; cf. Heraeum p. 92. R littera sedem mutavit. V et 
A et similium inter se mutatorum multa obvia sunt ex- 
empla, (v. Pleitner. Prog. p. 17.) veluti LXH, 58. : Cura 
D. T; LXVI, 27.: bonam D. adeptus D. L. pro: adepta 
es. 91.: tuum* cf. Heraeum p. 87. sqq., ubi huius confu- 
sionis multa congesta sunt exempla. Video equidem non 
omnia ad unguem convenire, quod, ut initio exposui, 
niinime necessarium iudico. Fortasse melius res cedet, 
si q et c sibi respondentes facimus, et deinde reli- 
quarum litterarum apices ductusque rimabimur, quorum 
numerum tum accurate consentientem inveniemus. De- 
nique ne exempla desint tutandi acquiescat pro acquie- 
scet scripti, cf. LXI, 201.: abscondas D. L; LXIV, 191. : 
comprecor D. L, ubi similiter verbi modi perversi sunt. 
Iam si rectum cBvinavimus, nulla caussa est, quare cum 
Spengelio (p. 110.) et Rossbachio post v. 7. vel 8. 
quidquam excidisse putemus; omnia enim optime co- 
haerent. 

II, 11—13. 

Nixi testimoniis Guarini et Perrei, quorum uterque 
post v. 10. magnam se in vetusto codice lacunam rep- 
perisse testatur, cuius tamen in reliquis libris, quod 
sciamus, nulla indicia sunt (cf. Huschk. p. 67.), Spenge- 
lius (p. 109.), Huschkius, Lachmannus, Silligius (Cens. 
p. 277.), Hauptius, Rossbachius, Pleitnerus (p. 90.) vv. 
11 — 13. partim secundi, partim alius cuiusdam carminis 
fragmentum esse arbitrati sunt Quod rem ipsam spe- 
ctanti mihi longe secus videtur. Optime enim oratio 
procedit, quod iam perspexit Doeringius, qui sic expli- 
cat: Si possem, inquit poeta, eodem modo 7 ac pueUa mea 7 
passere illo uti ad levandas animi curas, tam gratum id 
mihiforet, quam quod gratissimum. Recte ille; nam haec 
tria verba postrema eandem sententiam continent, quam 
Catullus sive poetico sive suo quodam ac lascivo more 
tribus versiculis expressit; ad quod percipiendum non 
inutiliter comparari possunt, quae Hauptius Quaest. p. 90. 
de digressionibus quibusdam disputat. Iam ut virorum 
doctissimorum sententias perpendamus, ii imprimis vitu- 
perandi videntur, qui v. 10. carmen apte concludi posse 
existimant; quod si fieret, nimis abruptus finis esset ac 
desideraretur harmonia quaedam, qua totum carmen in 
duas haud nimium dissimiles partes divideretur; respon- 
derent enim tum versus duo posteriores tamquam apo- 
dosis octo prioribus. Ac Pleitnerus insuper humaniter 
lapsus commisisse videtur, ut notum aliquod de Scylla 
et Charybdi dictum in eum conveniat; iis enim tribus 
versibus, de quibus nunc agimus, praeposuit illos tres, 
qui hodie tamquam fragmentum post carm. XIV. legun- 
tur, ita ut unum epigramma efficiatur; in quo locutione 
manus admovere alicui idem significari putat, quod hac: 
in manus sumere i. e. legere. Equidem putaram cum da- 
tivo personae iunctum idem fere esse h. 1., quod manus 

(i. e. vim) afferre alicui, quod idem statuere Heysium vi- 
deo. Cf. Liv. V, 11. fin: numquam deos ipsos admovere 
nocentibus manus: satis esse, si occasione ulciscendi lae- 
sos arment. Ad hoc atitem quid sit perspiciendum optime 
edocemur carm. XVI., quo poeta Aurelio et Furio, qui 
propter versiculorum mollitiem iniquius de ipso iudica- 
verint, horrendam sane poenam minatur. Praeterea quum 
versu antecedenti plane idem dictum sit, tautologia ex- 
sisteret intolerabilis. Ego ut meam quoque, qualiscum- 
que est, sententiam in transcursu proponam, non puto 
hos versiculos pro fragmento habendos esse, sed totum 
atque integrum efficere carmen, in quo poeta ad maio- 
rem adversariis iniiciendum metum consulto aposiopesi 
usus sit. Quamquam autem tale quid, quale Vossius ad- 
dito carm. XVI, v. 1. voluit, cogitatione supplendum 
est, tamen huic non assensus sim, idque duabus de 
caussis; primum quia minae sic in omnes disertis ver- 
bis iactatae ridiculae essent; ac fieri etiam potest, ut 
de iamborum suorum rabie (cf. carm. XL.) cogitaverit 
poeta; tum quia originem corruptelae, quam Vossius 
proponit, non probe perspicio. Etenim arbitratur, quum' 
hoc epigramma eodem versu terminatum esset, qua 
carm. XVI. inciperet, omissum esse a librariis id, quod 
medium sit inter utrumque, carm. XV., idemque post- 
ea additum esse, omisso eo, quem ipse reduxerit ver- 
su. Acute quidem ille, modo ne esset id, cui fundar 
mentum superstruit argumentationis, omissum illud et 
deinde additum carm. XV., mera coniectura. Sed ut 
ad graviora refutanda pergamus, nititur Spengelius, ut 
carmen lacunosum esse ostendat, auctoritate imprimis 
Martialis. Cuius rei accurata pertractatio intime con- 
iuncta est cum opinione quadam Politiani, probata de- 
inde ab Is. Vossio, Verburgio, Forcellinio s. v. passer 9 
reiecta a Mureto, Scaligero omniumque gravissime Husch- 
kio, passere Catulliano et hoc et sequenti carmine in- 

tellectum quendam celari obscoeniorem. Ad quam opi- 
nionem infringendam quamquam habeam fortasse nova 
quaedam, tamen non libet in re tam sordida diutius 
commorari; hoc dicam, veteres falsae religionis tene- 
bris occaecatos multa sane, quod dolendum est, impu- 
dice scripsisse, quamquam multi recentiorum ne in hoc 
quidem genere facile palmam iis concesserint; at vel 
ea, quae casta sunt, in sensum obscoenum detorquere 
interpretando, hoc vero nefas videtur pudendum. Sed 
ut ad propositum revertar, dicit Spengelius, quocum fa- 
cit Silligius, iure quidem explosum esse Politianum ne- 
que in his, quae nunc legantur, obscoena inesse; ve- 
rumtamen quondam infuisse, ideoque carmen nunc esse 
lacerum. Ac primus quidem locorum Martialis, quibus 
id evincere vult, legitur 1, 110, 1. (I, 109. Schneidewin.) : 
Issa est passere nequior Catulli. Quo carmine perlecto, 
vix oculis confisus sum meis; tantum enim abest, ut eo 
versuum Catullianorum obscoenitas comprobetur, ut ni- 
hil certius inveniri posse putem, quo eorum vindicetur 
castitas. *) Nam Issae puritate, pudore, pudicitia nihil 
magis a poeta commendatur, imprimis v. 15. hisce: 
Ignorat Venerem. Itaque apertum est, nequior v. 1. non 
esse id quod salacior 7 libidinosior , sed quod alacrior, 
lascivior, sensu bono; sic vel agni dicuntur lascivire et 
probae pudicaeque puellae propter exsultantem quan- 
dam animi iuvenilis hilaritatem recte lascivae saepe 
appellantur. Cf. Virg. Ecl. m, 64.: 

Malo me Oalatea petit, lasciva puetta, 
Et fugit ad salices 9 etse cupit ante videri. 
Iam inde quomodo oppugnata passeris nostri existimatio 



1) Gavisus sum eandem sententiam prolatam videre a Leut- 
schio in Philol. sui X, p. 736., ubi de carminis praestantia, de eius 
compositione, de imitatione Graecorum, de ratione metrica praeclara 
quaedam disputantur. 

defendatur, in promptu est; neque equidem intelligo, 
quo iure Spengelius eum ob acres morsus nequam dici 
posse neget; id autem fieri, in qua re etiam ad carm. 
III. respiciendum est, qui huius avis naturam sanequam 
procacem noverint, minime mirabuntur. Neque aliter 
sentio de altero Martialis loco, VII, 14> 4: Lesbia, ne- 
quitiis pas8eris orba sui, quo versu de innocuis lusibus 
agi elucet quum v. 7. illuc referendo: Lux mea non ca- 
piturmgLi, tum v. 9. et 10., quorum obscoenitas ipsius 
Lesbiae et Ianthidis puellaribus deliciis a poeta cum 
gravi ironia opponitur. Tertius denique Martialis locus, 
ad quem Spengelius provocat, legitur IV, 14, 11.: 

Nec torva lege fronte sed remissa 

Lascivis madidos iocis libellos. 

Sic forsan tener ausus est CatuUus 

Magno mittere passerem Maroni. 
Sed quum poeta hic temporum rationem nihil curaverit 
(cf. Haupt. Quaest. p. 14.), tum recte explicant, eum 
h. 1. nihil aliud spectare, nisi ut Silium Italicum Virgilio, 
se Catullo conferat. Sententia igitur haec est: Ut tener 
i. e. amorum poeta Catullus Maroni, summo epico, suum 
de passere carmen fortasse mittere ausus est, sic ego 
tibi, belli Punici secundi poetae, qonsuli, qui magnum 
Virgilium feliciter aemularis (cf. VII, 63. VIII, 66. XI, 48.), 
hos lascivos libellos mitto, precans, ut, pauUum seposita 
severitate, iis legendis aliquid temporis impertias. Ter- 
tium igitur comparationis, quod dicere consuevimus, non 
in carminum vel lascivia vel castimonia est, sed in ar- 
gumentorum vel levitate. vel gravitate. Quod forsan 
dixit v. 13., memini me legere nescio quem id ita di- 
ctum esse observare, ut poeta sibi de rei veritate non 
constare vel se eam parum curare indicaret. Denique 
Spengelius in partes suas adscivit Appuleii Minutiani 
p. 13. ed. Osann. locum mutilum huncce: 

. . . poeta doctus in passere suo . « . , 

quod nollem fecisset. Nam quae Minutianus Catulli 
verba laudarit, nescimus; fortasse ad novum omnino 
argumentum tractandum transierat ille, ad quod illu-* 
strandum Catulli passeris versum adscripserat. Sed quum 
in codice quattuor paginae vacuae sequerentur, quaestio' 
dirimi non poterat. Locis autem laceris demonstrare 
aliquid magnam habet et cautionem et difficultatem. 

Hisce quum sententiam nostram satis stabilivisse 
nobis videamur, restat ut, quomodo v. 11. legendum 
putemus, verho dicamus. Ibi quod in codd. plerisque 
legitur est, ex nostra interpretatione nullo pacto ferri 
potest. Quidam tamen libri (Huschk. p. 67.), in quibus 
cod. Laud., omittunt, itaque Ald. L, Scaliger, Doeringius, 
Handius p. 41. (1809.), Silligius; edit. Reg. habet es, 
Muretus et Heysius id, Vossius servato est v. 9. possem 
mutavit in pos&e. Verum equidem crediderim, quum in 
nonnullis certe desit, reliqui variare videantur inter est, 
es, id, haec omnia inepte inserta esse a librariis, quippe 
non intelligentibus, e sequenti fuisse (v. 12.) subau- 
diendum esse esset, vel foret, qualis detractionis usus 
natura rei et facillimus est et saepe obvius. 



VI, 8. 

Sertis ac Syrio Jlagram olivo. 
Nihil dicerem de hoc versu, nisi plerosque certe in eo 
ita errasse putarem, ut, nisi res denuo in iudicium vo- 
cetur, inveteratum istum errorem ex editione in editio- 
nem continuo propagatum iri verisimile sit. Flagrans 
habent editt. Vic. Brix. Ald. I. Guarin. Scaliger. Brouk- 
hus.; reliqui, in his quoque Basil. (1530.), fragrans\ 
Lachmanni L.: clamans, in margine Jlagrans. Lectioni 
fragrans modulum syllabae obstare recte observat Brouk- 

husius (cf. infra carm. LXVJJJL, 144.: Fragrantem &c.) 9 
quem vereor ne parum feliciter impugnaverit Husch- 
kius. Haec eius sunt verba: „„. . . Tametsi enim nullum 
succurrit exemplum, quo correptio primae huius verbi 
•syllabae demonstrari queat, tamen idem eius ac verbi 
Jlagrare modulus esse debet, etiam de sententia veterum 
Grammaticorum, qui statuunt, utrumque unum esse 
idemque verbum. Serv. ad Aen. I, 436.: „fragrantia 
mella: Quotiens incendium significatur, quod flatu aK- 
tur (vel a flamma) per 1 dicimus; quotiens odor, qui 
fracta specie maior est, per r dicimus fragrat." Expli- 
catius haec leguntur apud Gothofredum p. 1366, 46. 
Non. Marcell. p. 730, 44.: 99 Flagrare et fragrare ita 
discernuntur, quod Flagrare est incendi et ardere:/ra- 
grare vero olere, et in plurimis invenitur ista discretio." 
Ex quo etiam hoc efficitur, cubile jlagrans sertis et olivo 
non bene dici propterea, quod sic notio infertur incen- 
dii satis molesta. Ergo retinenda est aliorum librorum 
lectio fragrans, quam ultro commendat constans scri- 
ptorum consuetudo. Vide Oudendorp. ad Appul. Met. 
m, p. 209."" Haec Huschkius, quibus primae vocis fra- 
grans syllabae correptionem docte vindicatam esse affir- 
mat Sillig. Cens. p. 264. Mihi non item videtur. Nam 
quod ille utriusque verbi modulum eundem esse debere 
dicit, exemplis tamen evincitur, non> eundem esse; ne- 
que hanc sententiam veterum grammaticorum fuisse aut 
hos statuere, utrumque unum esse idemque verbum, 
equidem ex iis, quos laudavit, elicere possum. Hoc 
fortasse in rem suam vertere poterat, primam propter 
sequentes liquidas GB in utroque ancipitem esse, natura 
brevem; et casu factum esse, ut fragrare ubique, ex- 
cepto uno Catulli loco, primam habeat correptam, fia* 
grare modo correptam, modo productam. Sed quis haeo 
in tanta locorum multitudine tam parum verisimilia cre- 
dat? Praeterea non debebat negligere apud Nonittm 

1. 1. addita verba: et in ploriBiis invenitur ista discretio, 
ubi subaudire mihi videor: quamquam non in •mnibns. 
Et profecto mihi exemplum notum non est, quo illud dis- 
crimen violatum sit; quamquam, si recte intellexi Nonii 
additamentum ? nihil obstat, quominus Catullum nostro 
loco vi quadam vocabuli reconditiore delectatum esse, 
atque propter talia imprimis, non propter nescio quam 
imitationem Graecorum, nomen illud docti accepisse 
statuamus. Neque perspicitur, quomodo fragrans illud 
planissimum si a Catullo profectum esset, eo sensu ra- 
riori ac, si quid auguror, librariis ne intellecto quidem 
jlagrans locum cedere debuerit, quum contraria ratione 
nihil sit frequentius. 

Alteram vero interpretationem quandam, quam quis 
forsitan motus loco Cic. Verr. II, 2, 73.: Flagrabat do- 
mus studio et cupiditate hominum, auctore Forcellinio in 
Lex. s. v. Flagrare proposuerit, non probaverim. Is 
enim Ciceronis illud exemplum hisce explicat: Plena 
erat hominibus, in quibus esset studium et cupiditas, ad- 
dens similem esse apud poetas usum verbi fervere de 
locis, in quae homines studiose frequentesque coeant. 
Ex quo apud Catullum esset cubile sertis atque oKvo 
flagrans id quod sertis atque olivo plenum, perfusum. 
Sed accuratius inspicienti ab omnibus, quae laudat, 
exemplis notionem complendi quam longissime abesse 
optimeque illa intelligi posse poetica propriae significa- 
tionis translatione, facile apparebit. 



W, \2, 13, 14. 

De his versibus exstant V. D. tot coniecturae, ut 
vel eas enumerandi operae paene me taedeat. Sed ut 
primum de codd. mss. videamus, Statii omnes habent: 

Nam in ista praevalet nihU tacere } Cur non tam latera 
et futura panda, Nec tu quid facias ineptiarum\ eadem, 
quae Vossius vidit exemplaria, nisi quod pro panda ex- 
hibebant pandas vel pandat. Sic cod. quoque Cuiac, 
praeterquam quod v. 12. ni } v. 13. eafututa pandam 
habet. Dresd. ut Cuiac, his exceptis: praevalent — ac 
futura panda. Nam tu &c Commelin. in margine: pada. 
Ut Statiani Lachmanni D. L., nisi quod v. 12. L. prae- 
bet ni. Huschkius dicit, in omnibus libris, quorum le- 
ctiones variantes in manibus habuerit, v. 12. eodem modo 
(puto sic: Nam ni praevalet ista nil taceres 9 ut Husch- 
kius exhibuit ex edd. a. 1472. et 1486.) legi, v. c in 
Paris. B. Guelf. C. Laurent. XI. et reliquis Italicis, nisi 
quod codd. XH, XTTT, XXHL cum Riccard. in ista 
praevalet habeant et tacere. Guelf* A. : Num ne praevatet 
nihil facere; sed correctum: Nam m£ praevalet ista nU 
tacere. Guelf. B.: Nam in ista tacere praevalet nihil. 
Monstri instar habere Paris. A.: Nam in ista taceres. 
praevalet nidus^ cum correctione tamen, qualis sit in 
Guelf. A. Spengelius haec adnotavit: v. 13. omnes libri: 
cur non\ codd. a. q. i. h. F. H.: panda, plurimi: etfutura\ 
cod. C: nam ni praevalet ista nil nil tacere. a. b. h.: 
nam mi ista jpraevalet taceres. p. f. H: v. 12. ut Cuiaci- 
anus. Sillig. Cens. p. 273. infr. pandas legi dicit in 
Faur. Reg. IL Memm. Guelf., v. 14. ne in Faur. Guelf. 
ad marg.; Hi in Guelf., Gud. a., ad marg. Gud. B.; Nec 
in Reg. I. IL Colb. Putean. Memm. SGerm. 

Iam exanclandus est labor proponendi partimque 
recensendi et veterum editionum lectiones et V. D. con- 
iecturas. In editt. Reg. Vic Brix. legitur: Nam ni prae- 
valetj ista nil taceres, Cur non tam latera effututa pandas, 
nec .....; idem in Mureti, nisi quod eotfututa habet et 
v, 14. ni\ in notis tamen dubitanter proponit ex tribus 
versiculis duos faciendos «ic: Nam cur tam latera eo> 
fututa pandas, Ni tu .... In edit. Guarini est pandis f 



in Ald. I et Basil. (1530.): Nam mi praevalet ista nil 
tacere, Cur non — pandas, ne tu &c. Statius maluit: 
Nam ni est turpe, volens nihU taceres } Cui nunc tam la- 
tera exfututa } pandas Ni tu . . . . Scaliger: Nam ni stu- 
pra } valet nihil tacere } (Curt non tam latera exfututa 
pandantt) Nec tu . . . . Vossius: Nam ni istapte, valet 
nihil tacere. Cui non iam latera eocfututa pandant Noctu 
quid . . . ? Meleager: Numne stupra vales mihi tacere, 
Cur non tam latera exfututa pandant, Noctu quid . . . t 
Passeratius: ni praevalet } (i. e. ni spurca sit;). Heinsius: 
Quum nil praevalet ista } mi tacere } Cur nunc iam &c. 
Doeringius in notis: Nam nil praevalet ista mihi tacere. 
Silligius: v. 12. ut in Ald. L, v. 13.: Cur nunc tam la- 
tera exfututa pandas, Nec } tu . . . ?; idem Cens. p. 274. 
locum nondum restitutum esse fassus suspicatur:. Nam 
ista praevaleat nihil tacere } v. 13. et 14. praeter pusil- 
lam orthographiae discrepantiam {exfututa et ni) Lach- 
mannum secutus. Atque is v. 12. corruptum, qualis est 
in cod. D., maluit exhibere, quam in verborum con- 
textum suam in adnotatione critica propositam conie- 
cturam: Nam nil ista valet } nihil } tacere. Sequentes sio 
scripsit: Curt non tam latera ecfututa pandas } Nei tu... 
Spengelius p. 99. v. 12. ut in Ald. L, v. 13. et 14.; 
Cur nont Tam latera exfututa jpandas } Nec tu . . . . Husch- 
kius p. 46. : atqui praevalet ista nil tacere, Cur nunc tam 
latera exfututa pandans } Noctu quid . . . / Hauptius : Nam 
nil stupra valet } nihil } tacere] reliqua (praeter ni pro 
nei) ut Lachmannus, cuius vestigia pressit Eossbachius. 
Heysius: Nam } ni ista ore valet, nihU tacere Curant iam 
latera ecfututa panda, Noctu quid .... 

Vides, quanta sit suspicionum moles; quas omnes 
refutare furentis esset vel certe otio abutentis; nam 
multae earum aperte ineptae sunt, multae parum pro- 
babiles; quod quatenus verum sit ut intelligatur, in uni~ 
versum pauca quaedam considerare mihi liceat. 

Ac primum quidem mireris, praeter Meleagrum, 
Huschkium neminem in particula nam offendisse; quam 
Doeringius ita interpretatur, ut priore loco (v. 6.) re- 
ferat ad verba: nescio quid febrtculosi scorti diligis, quo- 
rum ratio subiiciatur sententia sequenti: nam id testatur 
*cubile) quod recte eum exposuisse, in promptu esfc Al- 
terum nam (v. 12.) refert ad verba: nec tacere posses 
explicans: nam tibi sum amicisshnuSy cui nihil reticeri de- 
bet, quam rationem claudicare recte observat Huschkius. 
Quid enim v. 12. de amicissimo? Quis porro post tot 
interpositas sententias versUsque nunc demum versus ter- 
tii rationem afferri exspectabit particula nam? quam 
equidem seinper putavi post ipsam propositionem ali- 
quam statim sequi debere, ne quid dicam de repetitione 
satis ineleganti. Quo autem iure Doeringius coniecturam 
suam hisce explanet: Nulla causa tarvtum apud te valer* 
debet 9 ut ista, quae amorem tuum spectant, mi tibi amir 
cissimOy taceas reticeas, aliorum acuminis sit extricare. 
An nil praevalet id esse potest, quod: nuUa causa tantum 
apud te valere debet? Iam ut ad alterum pergamus, ver~ 
bum praevalet, quod sic in omnibus codd. mss. praeter 
unum Dresd. legitur, non ausim mutare. Nam utut re- 
liqua verba concipienda sunt, tamen neminem fore ar- 
bitror, cuius animum codicum lectiones inspicientis non 
statim subeat cogitatio, tale quid Cutullum dicere vo- 
luisse: praevalere i. e. satius esse, praestare, Flavium, 
quid agat, confiteri, quam tacere. Qui verbi sensus 
quum optimus sit, cur ad mutationes confagiamus? Id- 
que tentare eo minus animus erit, quando, quae inde 
excuderint, quam sint infausta, cognoverimus. Nam qui 
stupra inferentes hunc versum stuprarunt, non videntur 
cogitavisse, illud vocabulum e sententia usuque veterum 
non dici posse de eo, qui cum meretrice consuetudinem 
habeat, sed de turpi illicitoque cum virgine vel vidua 
concubitu; mihi certe exemplum non est notun^. Quod 

vero auctoritate Festi p. 250. ed. Lindem. : stuprum pro 
turpitudme antiquos dixisse testantis laudantisque exem- 
pla nonnulla ex Appio Naevioque nituntur, quis horum 
obsecro veterem horrorem elegantiae obtruserit Ca- 
tulli? Neque, ut significavi, veteres talia turpia puta- 
bant, qualia si eo nomine poeta obiecisset Flavio ami* 
co, magnam ei offensionem attulisset. Sed nova iam 
oritur difficultas. Quid enim faciamus truncato illo va- 
let? Idem volunt esse quod refert, (Graecorum dvvst 
laudat Scaliger) vel prodest vel caussa non est vel ne- 
scio quid, cuius significatus nullum novissemus exem- 
plum, nisi Scaliger laudasset ex epitaphio quodam Nar- 
bonensi, mea sententia satis barbare scripto. Neque 
velim h. 1. privari pronomine ista, quod omnes codd* 
mss. praeter Guelf. A. praebere vidimus; quo quum li- 
benter, ut aliis, Latinos ad designandas res Venereas 
uti notum sit, tum h. 1. nihil aptius esse potest ad Ca- 
tulli describendas dubitationes. In Heysii denique con- 
iectura, ceterum ingeniosa, verba: ni ista ore valet te- 
nebras offundunt mihi certe impenetrabiles. 

His via quasi praemunita, iam nostram qualemcum- 
que opinionem depromamus. Ac totius quidem versus 
perturbatio inde manasse mihi videtur, quod pronomen 
ista nescio qua de caussa in omnibus fere codicibus 
sedem suam mutaverit, quod si eo reduxerimus, quod 
ut fiat, metro postulatur, duce optimorum librorum ope 
et auctoritate posterior versus pars legenda sic erit: 
praevalet ista nil taeere. Restant duae priores voculae, 
quarum unam codices omnes praeter Guelf. A, qui Num 
habet, Nam exhibent, quod ferri non posse, supra satis, 
ut puto, demonstratum est; in altera variant inter ni, 
in f ne 9 mi. Ex his duabus conflandum suspicor: Nonne* 
Versus autem insequentes codicum vestigia presse se- 
quens tam egregie restituit Lachmannus, ut in eius 
emendatione acquiesci posse videatur. Totus igitur locus 



legendus foret ita: Nonne praevalet ista nil tacere? Cur? 
non tam latera ecfututa pandas, Nei tu quid facias in- 
tiarum. Nisi sua cuique fere eximie placere scirem, in- 
terrogationem illam prae ceterarum coniecturarum lan- 
guore vigore quodam illi loco imprimis apto commendari 
contenderem. Quod ad mutationem attinet, non desunt 
exempla. Nam et Non mutata sunt Catull. X, 26., ubi 
Lachmanni D. habet nam } L. non\ a autem et o sae- 
pius; Catull. LXVII, 42.: conciliis D. cum conciliis t« 
= cancillisy cum ancillis; LXVTH, 84.: obrupto D. 158.: 
nota D. pro: nata\ LXVI, 27.: quam D. L. pro: quo\ 
LXVH, 33.: MeUo D. L. XXXIV, 12.: Omniumque L. 
omnium D. pro: amnium] LXIIT, 81.: tergo D. L. De 
e et i saepissime inter se permutatis cf. Heraeum p. 108. 
sqq. Trochaeum denique primo hendecasyllabi loco nihil 
habere offensionis edocemur Catufi. I, 2. &c. expressis- 
que veterum grammaticorum testimoniis; haberet autem, 
si necesse esset, excusationem a sequentis verbi muta cum 
liquida, quibus sic.syllabam produci posse exemplis de^ 
monstravit Bentleius Opusc. Phil. p. 226. ed. Lips. 

Priusquam ab hoc carmine discedamus, error no- 
tandus est Silligii Cens. p. 274., qui v. 7. nequicquam 
tacitum ad te refert, negans cum cubile coniungi posse. 
Huic rationi primum obstat verborum collocatio et, si 
quid sentio, huius structurae nescio quid non Catullia- 
num; quum praesertim, si amplectaris Silligii opinionem, 
verba: nequicquam tacitum sine ullo sententiae detrimento 
omissa esse possint, contra cum. cubile coniuncta inex- 
spectatum elegantisque acuminis lumen orationi addant. 
Quare rem ita expediendam puto: Quodvis cubile per se 
quidem tacitum est et mutum; sed ea taciturnitas nunc 
quidem nil tibi prodest {nequicquam tacitum), quum in ipso 
cubili certa insint indicia (eubile clamat), quibus, quid agas, 
prodatur. '0%vijicoqov est, ut recte iam Muretus observavit. 

VIII, 14, 15. 

Nonnulli Statii codd., omnes Meleagri, Dresd., edit. 
Reg., Lachmanni L. D., Spengelii (qui v. 14. omnes 
codd. habere dicit nulla) a. h. b. i. g. c. D. F. H. P. 
habent nulla scelesta ne te; alii Statii codd., apud Vos- 
sium „plerique fere libri", Spengelii ceteri: nulla scelesta 
nec te. Cuiac: nulla scelesta rere, in margine: scelesta te 
ne?, quod Scaliger altero non deterius dicit, quamquam 
illud probat. Muretus narrat, se puerum habuisse librum 
veterem, in quo meminerit scriptum esse: Scelesta, quae 
nunc, quae tibi manet vita? Statius pro nec te scripsit 
nocte, adstipulante Doeringio; Ald. I. nulla — te ne\ 
Brix. Guar. Muret. nulli — te ne\ Vicent. nulli — ne 
te; edit. Paris. a. 1528. tune, Basil. a. 1530. nulla Sce- 
lesta tu ne? Douza Pat.: nutta] Meleager: vae te; Vos- 
sius: nullam, scelesta, noctem 7 quod probarunt Heinsius, 
Martyni-Laguna, Handius, Silligius. Lachmannus satius 
duxit suorum codicum lectionem dare, commemorans 
tamen in notis Meleagri coniecturam, illumque secutus 
est Rossbachius. Spengelius emendandum coniecit p. 97. : 
Scelestaf nunc te (quae tibi manet vita?) Quis nunc te ad- 
ibit? y quod Silligius Cens. p. 272. recte improbans: nulla, 
Scelesta! — Iam 7 ede, quae tibi manet vita? Hauptius 
Obs. Crit. p. 6. Meleagri coniecturam defendit, quam 
eandem in editionem recepit, p. 10. ipse coniiciens: 
Quae te ibi manet vita! Eodem loco offensi proposuerant 
Handius: Quae dehinc manet vita? Santenius: Quae tibi 
imminet vita? Codices ita discrepant: Dresd. maneat, 
Lachmanni L. omisit tibi, tibi quae habet Parisinus. 
Heysius scripsit: Scelesta, nosce, quae tibi manet vita! 
Iam tandem ex his variarum lectionum vastis undis 
emersum et quasi ad solidam terram appulsum iuvat re- 
trospicere quique maxime vitandi sint scopuli exami- 
nare. Quo munere ut aliquanto brevius defungi possimus, 

Hauptii effectum est disputatione, qua 1. 1. v. 14. codi- 
cum auctoritatem sequendam esse eoque absolvi senten- 
tiam docte ostendit. Unum addere poterat, ut res extra 
omnem dubitationem poneretur, videlicet exempla verbi 
rogandi usus, quem dicunt, absoluti. Talia autem le- 
guntur Ovid. Amor. I, 8, 43, 44.: Ludunt formosae. 
Casta est y quam nemo rogavit. Aut, si rusticitas non vetat, 
ipsa rogat' y cf. ibid. II, 3, 5.; II, 7, 25. Sed idem Hau- 
ptius ut alios recte impugnavit, commendando Meleagri 
vae te refutandi laborem nobis auxit Vae illud fortiua 
est, quam quod h. 1., in quo ironiam quandam inesse 
versus sequentes coarguunt, ferri possit. Quod vero 
Hauptius dicit in accusativo casu cum vae coniuncto de 
exsecratione cogitari non posse, posse in dativo, id 
vellem vel exemplis allatis vel alia ratione accuratius 
demonstrasset. In sequentibus nescio annon operae pre- 
tium sit eius te ibi refutare, quum in ipsius editione non 
comparere videam. Iuvent tamen nonnulla! Notum est, 
quid differat inter manere cum dativo et accusativo 
iunctum. Hoc habet perdurandi vel remanendi signifi- 
cationem, illud exspectandi; prius nostro loco non con- 
venire putat Hauptius; qua de caussa, nescio. Hoc dicit 
poeta: Quae tibi vita praesens relicta est? i. e. nunc 
agis et (si quid sentio,) etiam futuro tempore ages? 
Quidni enim, quae mihi ex tempore superiore relicta 
sunt, ea futuro quoque tempore habeam, sed praesenti 
tantum? Atque ita etiam vv. sqq. futurum tempus cum 
praesenti quasi coniunctum est addita particula nunc: 
Quis nunc te adibitf &c. Quare illam et notionem et 
structuram appositissimas esse puto ad nostri loci sen- 
tentiam. Qua ratione quamquam Hauptius p. 10. scri- 
ptores Latinos nonnumquam locutos esse concedit, ta- 
men id eam, quae ipsius menti obversetur, coniecturam 
non praestare videri dicit. Sed tamen quid ad nos 
Hauptii coniectura? Nonne satis est, bonam nostroque 

loco convenientem sententiam iam inesse in codd. mss. 
verbis? Sed restat gravius, illud ibi } quod pro tum si 
dicatur nec sit sententia generalis vel praesens quod 
dicunt historicum, cum tempore praesenti pro natura sua 
coniungi posse nego. Nam quum ibi sit id quod eo tem- 
pore i. e. tempore remoto sive praeterito sive futuro, 
praesens nullo pacto ferendum est, idque exempla, quod 
sciam, omnia confirmant An munet {jtinqwwth sfficcQTcct, 
p. 9.) recepta Hauptii sententia fiiturum tempus est? 
Quod vult fortasse meliu sassequeremur litteram q trans- 
ponentes, sic: Scelesta, quae te (vae tibil) manet vital Tum 
nihil reliquum esset insoliti, quamquam illud nolo. 

Iam ut ad reliqua pergamus, non magis placet Sil- 
ligii coniectura. Etenim scelesta non per iocum dictum 
est, ut Catull. LV, 10.: pessimae vel XXXVI, 9.: pessi- 
ma } sed cum vera aliqua certe indignatione (cf. XV, 
15.). Cum hac autem male concinit familiare illud, uti 
vult Silligius, ede] porro edere h. 1. non aptum est, quia 
hoc verbo tum utimur, quum ab alio revera de aliqua 
re edoceri volumus, veluti de secreto, ut est LV, 15.: 
Dic nobi8 ubi sis futurus } ede Audacter, committe } crede 
lucei. Denique pro manet tum maneat exspectaremus. 
Nam edere quum sit quod aperire usurpeturque de re 
incerta, necesse est sequatur coniunctivus; neque enim 
id est quod describero vel indicare, quod ad rem ali- 
quam definitam, quae revera iam est, relatum indica- 
tivo iungitur, ut VI, 15., Quare, quidquid habes boni 
malique } dic nobis } ubi verba virgulis inclusa obiecti in- 
star sunt, pro: quidquid id est, quod habes, omnia ea, 
quae habes. Contra nostro loco quum omnia ad ipsius 
puellae referenda sint opinionem, necesse fuisset post 
ede coniunctivum poni. Idem censeo de Scaligeri rere 7 
(quod ceterum ne est quidem id quod reputa } ut ille 
vult, sed id quod puta ideoque a nostyo loco alienum,) 
et de Heysii nosce. 

3* 



36 



Quid multa? Locus nondum restitutus est, laudan- 
dique Lachmannus et Rossbachius, qui codicum lectiones 
sensu cassas exhibere quam hariolari, quo nihil magis 
valuit ad artem criticam iqfamandam, maluerint. Quo cri- 
mine me liberum fore spero, versum sic scribendum propo- 
siturus: Scelesta ineptel Quae tibi manet vitat i. e. scelesta 
es cum tuo ipsius detrimento, ut eventus tibi ipsi malus 
sit. Nam quae tibi vita manet? Nemo te iam adibit mox- 
que ab omnibus deserta duritiei tuae poenas dabis &c; in 
quo quis ignorat dicacem ironiam quandam, quam per to- 
tum carmen sentimus, mixtam illam doloris, blanditiarum, 
amoris, gratae memoriae, superbiae, contemptus, qualia 
amantium esse solent, variis affectibus? Eadem ratione 
adverbium cum adiectivo coniunctum supra habuimus 
VI, 7.: nequidquam tacitum; cf. Horat. Od. I, 9, 24.: 
male pertinaci, et, ne plura conquirens in nostro ipso 
vocabulo consistam, Gell. Noct. Att. XIII, 30.: Homo 
inepte gloriosus] id. XVIII, 5.: inscite inepteque argutus* 
Originem corruptelae sic expKco: In elisionibus, qua re 
multa corrupta sunt, non solum pronuntiando sed etiam 
scribendo tempus fuit quo littera elidenda omitteretur; 
id quum nostro quoque loco factum esset posteaque 
littera A suppleretur, I littera excidit. Ceterum de sin- 
gulis litteris a librariis saepe aut omissis aut additis cf. 
Heraeum p. 45. sqq. In reliqua autem vocabuli parte 
verum magis perspicuum est in lectione nec te quam 
ne te\ c autem et p quum aliis locis inter se permutata 
sint, ut LIV, 5. Lachmanni D. L. habent seniore copto 
pro seni recocto, LXIV, 211., erectum Laurent. et Ric- 
cardianus, ereptum, D. L. pro: Erechtheum. LXVI, 25. 
erectisy L. LX, 5. contentam D. contectam Laur. pro: 
contemptam. LXXVH, 3. subrecti D. L. pro: subrepsti* 
LXIV, 28. nectine L. pro : Neptunine, tum in nostro ipso 
carmine eiusdem radicis voce v. 1. Laurentianus habet in- 
ectire pro : ineptire. ^^^^^^^. 

XXV, 5. 

Quum diva mulier aves ostendit oscitantes. Sic ha- 
bent codices longe plurimi editionesque, nistTallor, Reg. 
Vic. Brix., his tamen discrepantibus : Pro mulier aves 
in nonnullis Vossii legitur mater alites, in eius Palatino, 
„optimo exemplari": Maliae naves\ in nonnullis Statii (ut 
videtur) alites] Guarini et pars Statii exhibent alios, 
quod idem praebent Eossbachii G. P x . margo Gu 2 ., 
Lachmanni Laurent. et pr. Eiccardianus. Haec adnota- 
vit Perreius ad marg. ed. Ald. I. (1502.) anno 1528.: 
Cum diva mulier monstrabat in avos suos; alibi est: cum 
dira maris hiems ostendit oscitantes; sic scriptum est in 
codice vetustissimo et venerando Romanae biblioihecae (vide 
Spengel. p. 93. et 94.). Aries Eossbachii margo G., 
arios margo L.; cod. Laud. occinentes. V. D. coniectu- 
rae lectionesque hae sunt: Mureti: Cum diva mater 
aUtes ostendit occinenteis, quod idem iam legitur in ed. 
Basil. a. 1530.; idemque Statius habet, nisi quod probat 
Faerni oscinentes. Divam matrem, quod etiam Avantius 
et Ald. I. legunt, Muretus inteUigit Tethyn, i. e. mare. 
Scaligeri est: Quum de via mulier aves ostendit oscitanr 
tes, quod sic explicat: Quaevis (^ %v%ovtid) saga (de via 
mulier) ostendit aves (laros) marinam spumam pascen- 
tes, sfcd tempestate in siccum eiectas et fame paene ta- 
bescentes; quae interpretatio prorsus arbitraria est, ver- 
borum significatione neglecta. Vossii est: Cum clivias 
MaUa aves ostendit oscitantes. Guarini: Cum diva mulier 
Laconas offendit oscitantes. Ed. Gryph. a. 1537.: Cum 
dira maris hyems aves ostendit oscitantes, quam lectio- 
nem falso laudat Silligius, scriptam esse dicens praeterea 
in Basil. a. 1569. et Hannov. 1608., sic: Cum diva maris 
hiems . . ., quod pariter Guarini ingenio debeatur. Gry- 
phianam lectionem exstare dicit Schwenckius Leutsch. 
Philol. XH, p. 453. in edit. Basil. a. 1563. Heinsius ten- 

tabat: Cum Clivias Malea aves ostendit arce nantes vel: 
cum devias mare alites ostendit obnatantes. Spurium ver- 
sum iudicarunt Doering., Hand., Stromberg., quod quam- 
quam verisimile putat Schwenckius, tamen eius rei ido- 
neas caussas deesse recte fatetur. Ipse coniicit: Cum dira 
mala per alites ostendit oscitantes, recte respuens quod 
Froehnerus proposuit in Welckeri et Ritschelii Mus. 
Rhen. XHI, 1. p. 149.: Lasciva mulier ut nates ostendit 
oscitantes. Sillig. Ep. Crit. p. 70. probaverat Mureti le- 
ctionem; in editione p. 228. vult tamen pro: „mater" 
„mulier u y quod bisyllabe pronuntiandum sit. Lachmannus 
coniecit: Cum diva munerarios ostendit oscitantes, quod 
asterisco insignitum recepit Rossbachius, verba corrupta 
esse fassus. Ac recte iam Sillig. Cens. p. 295. ad Quin- 
ctilian. VIII, 3, 34. provocavit munerarium ab Augusto 
primum dictum esse testantem. Hauptius scripsit: Cum 
diva mulierarios ostendit oscitantes] idemque Heysius, 
nisi quod pro: diva habet luna. Haec igitur ad hunc us* 
que diem provenit coniecturarum seges, quas singulas re- 
futare nec iucundum est neque necessarium. Omnes enim 
ita comparatae sunt, tam nescio quo pacto obscurae et 
abstrusae, ut in iis magis litterarum apices ductusque, a 
quibus tamen nonnulli satis audacter recesserunt, sectati 
esse, quam quid ipsius loci nexus ac sententia postula- 
ret, considerasse critici videantur; quae qualia sinl agite 
reputemus! Thallus quinque primis versibus homo de- 
pingitur in universum mollissimus idemque rapacissimus. 
Quando curve quave ratione mollis sit, facile illud qui- 
dem nobis divinatu, non addit poeta, sed hominis mol- 
litiem v. 1 — 3. variis imaginibus describit tantummodo. 
Quo quid magis consentaneum, quam ut rapacitatis eius 
eadem ratio esse existimanda sit? Quam si uno versi- 
culo quarto indicasset, mollitiem contra acervata quasi 
verborum copia persecutus, esset sane, cur neglectae 
aequabilitatis poetam accusaremus; quod inconcinnitatis 

crimen etiam augeretur, si, qua re cemeretur rapacitas, 
exemplo addidisset. Cinaedum dixit initio eumque aeque 
mollitie ac rapacitate famosum; quod sapienti sat. Ex- 
spectamus igitur, ut aequitatis caussa rapacitatis tam 
fortis imago ante oculos ponatur ac mollitiei opponatur, 
ut sensus in ea acquiescere possit. Quod si recte dispu- 
tamus, de parte coniecturarum iam actum est. Sed in 
reliquis^quoque est, quod displiceat, immo aperte fal- 
sum sit. Quis enim intelligit, quid sit h. 1. diva, vel 
diva mulier similiaque? Aves autem oscitantes quod 
dicunt esse clamitantes, verba dant nec ullo comprobare 
possunt exemplo. Statii vero oscinentes ne Latinum qui- 
dem esse puto; sin autem esset, ut oscen, de avibus di- 
ceretur ore auspicium facientibus, cuius rei notio ab h. 
1. aliena est. (Cf. Paul. Diac. s. oscines p. 115., Fest. p„ 
193. [cum nota p. 556.] Isidor. XII, 7, 76, p. 410. ed. 
Lindemann.) Quod denique scripsejrunt occinentes pro- 
barem, dummodo ne aves omnino ex hoc loco fugare 
vellem. Quis enim in descriptione tempestatis paucis 
verbis absolvenda aves in litore circumvolitantes com- 
memorabit? Id apte faceret forsitan, qui multis verbis 
ad illam instituendam uteretur. Mihi nihil magis natu- 
rale videtur, si de turbidis procellis sermo est, quam de 
navibus vi fluctuum iactatis cogitare. Quare non dubi- 
taverim, quin sic locus suo nitori restituendus sit: Cum 
dira maris hiems scapfyas ostendit aestuantes , ut Catullus 
v. 12. et 13.: 

Ne insolenter aestues velut minuta magno 
Deprensa navis in mari vesaniente vento } 
ad hunc versum belle spectare videatur; responderet 
enim scapha minutae navi, dira hiems vesanienti vento, 
verbo aestuandi utrique loco communi. Ad ipsam 
mutationem quod attinet, de dira pro diva posito 
nihil speciatim dico. Verba autem: Cum dira maris 
hiems qua nitantur auctoritate, supra vidimus; quae 

sive e codicibus fluxerunt, sive ex ingenio nescio cuius, 
unice vera duco. Nam nostrorum codicum mulier vel 
mater vel maliae sua se ipsa dissensione produnt ne- 
que, ut dixi, sensum praebent. Ex his autem fragmi- 
nibus verba Maris hiems nescio quomodo eliciam, nisi 
Catulli archetypon Veronense scripturae compendiis con- 
fectum fuisse statuamus, id quod suspicatur Heysius p. 
279. Atque haec quidem quot fuerint in c^aractere 
Langobardico, cognosci potest ex Heraei Studiis Taci- 
tinis, qui in huiusmodi res diligenter inquisivit; quo 
quidem auctore ad unguem omnia nobis congruunt. 
Nam ri syllaba significabatur hamulo vel contorta li- 
neola (» vel ~ ), (s deest Catull. LXTV, 263.: multi 
Lachm. D. L. pro multis\) litterae autem m et s 9 ut de 
illa quidem notissimum est, lineola; cf. de his omnibus 
Heraeum p. 153. 132. 135. Sic relinquuntur litterae Ma 
hie } e quibus monstra illa lectionum originem traxerunt. 
Quod additum est r in Mulier } corruptum puto e littera 
s sequentis vocabuli, quae quum in codd. charactere 
Langobardico exaratis vix discerni queant, saepe per- 
mutatae sunt; cf. Heraeus p. 125. Hoc autem ipsum 
vocabulum scaphas miras passum est corruptionum vi- 
eissitudines, quarum seriem hanc esse puto: naves, aves, 
alites (e metrica correctione,) , avos, alios, arios, aries. 
Naves illud dupliciter ortum esse potest, aut e glosse- 
mate, aut e singularum litterargm corruptione. Illud 
quamquam probabilius videatur, tamen hoc quoque fieri 
potuit. N pro sc non miraberis; v pro ph non similitu- 
dine soni, quod ex ore dictantis scribenti facilius ac- 
cidere potuerit, sed sic ortum esse verisimile est, pri- 
mum ut h excideret, cuius mendi exempla sunt: Catull. 
LXVHI, 46.: certe Lachm. D. et pr. L. pro: charta, 
LXVI, 48. : celitum D. L., celtum Laurentianus, caehrum 
margo L. pro: Chalybon. V autem et p inter se muta- 
torum mirum exemplum habemus Catull. LXH, 20., ubi 

Lachm. L. habet potuit, altera manu fertur, quod recte 
se .habet. Illud potuit corruptum esse e glossemate volvit 
vidit Haupt. Quaest. Catull. p. 33., assentiente Pleitnero 
Progr. p. 7., qui pro volvitur sumit. De a et o confusis 
vide supra ad VI, 12. Postremae denique versus vocis 
initium corruptum videtur e «vocabulo antecedenti, quod 
ab os incipit. Reliquae litterae cit pro tu facillime de- 
pravari potuerunt*, nam c et t mutatis nihil frequentius, 
de quibus omnibus videsis Pleitneri Progr. p. 7. et He- 
raeum p. 101., p. 29. sqq. 

Duo restant commonenda; primum enim maluerit 
aliquis- forsitan rates quam scaphas; illa tamen vox nec 
facilior est explicatu et minus apta tum voci aestuantes, 
tum minutae navi v. 13. Tum cuius aures tribracho se- 
cundo loco posito supra modum offenduntur, is sibi 
verba sic transponat: hiems maris, quamquam mihi qui- 
dem illa longae syllabae in duas breves solutio ad tem- 
pestatis vim rapacitatemque vivide describendam egre- 
gie facere videtur. Displicerent porro quae sic orerentur 
diaereses, quas vocant, . quum singuli pedes singulis ver- 
bis terminarentur, quamquam primus elisione excusatio- 
nem haberet, ita ut paene par versus evaderet v. 8. 
Pro ostendit i. e. facit ut conspiciantur , exspectarit for- 
sitan quispiam vocabulum magis poeticum, quod non 
necessarium est; quale si quis protulerit, utrum nos falsi 
simus, iam videbimus., 



XLI, 1. 



Nomen proprium v. 1. corrupturn est. Ameana ha- 
bent codices Statii, pars Vossianorum, quorum alii Am- 
cana. Cuiac. , Drcsd. : a mean, Lachmanni D : a me an a, 
L. Amoena agme. Avantius coniecit: Ac me illa illa, 

quod receptum est in Ald. I. et Basil. 1530. Muretus: 
Acme itta itta; Scaliger: Ah me, an iUa } quod expli<?at 
per: oipoi, totius carminis tenori parum apte. Vossius: 
Ain sana, structuram Graecam statuens, qualis est carm. 
IV, 2. Ed. Eeg.: Agme an itta, Vic: A rne an, Brix., 
Guar.: Ac me an, Doering.: Anne sana illa (contra me- 
trum), Nobbius: An sana %Ua\ Sillig., quamquam nomen 
corruptum esse putat, Lachm., Haupt., Eossb., Froeh- 
nerus in Mus. Ehen. XIII r p. 149.: Ameana; Heys.: 
Amoena itta. Froehnerus nomen Ameanae scriptura tan- 
tum ab eo differre asseverat, quod sit Ammiana, quod 
quainquam argumento non egere dicit, tamen equidem 
vellem demonstrasset. Mihi certe praestare videtur noti 
scorti nomen in verborum contextum recipere, quam 
nescio quas Acmas, vel Amoenas, vel Ameanas effin- 
gere, quarum extremarum nomina haud scio an num- 
quam Latinis auribus audita sint. Quare nostro loco 
pro Amea?ia scribendum esse arbitror Aufilena, quam 
meretricem Catullus etiam carm. CX. (et CXI.) insecta- 
tur, quod pretio accepto ipsum eluserit. Neque haec 
coniectura nimis a codicum vestigiis recedit, quum 
praeter primam et duas postremas litteras, quae eaedem 
sunt, in reliquis apicum numerus accurate congruat. 
Accedit quod, si forte pronomen illa in antiquis libris, 
velut Scaligeri, fuit, id quoque quomodo ex nostra le- 
ctione oriri potuerit, facile intelligitur. 



XLI, 8. 

Hanc quasi prolusionem voluimus esse ad eiusdem 
carminis emendandum v. 8., quo vix quisquam in toto 
Catullo criticis magis conclamatus est. V. 7. rogare ha- 
bent omnes Statii et Lachmanni D, rogate reliqui; v. 8. 

in aliis Statii est: et imaginomm, quod idem Lachmanni 
habent, in aliis: nec imaginosum , in Vossii Vaticano: 
haec imaginosum^ pro soht Lachmanni L. habet olet. 
Muretus legit: nec rogare, qualis sit, solet haec imagino- 
sum, postremo vocabulo speculum significari putans & 
reddendis intuentium imaginibus. Scaliger habet, ut 
Basil. 1530.: nec rogate, qualis siL solet kaec imagino- 
sum } supplens: morbum aegrotare^ Ad quae quod dicit, 
verbo solet infinitivum non subiunxisse veteres Latinos, 
vix assequor; nam ea ellipsis locum tantuni habebat 
sensu obscoeno; vide Catull. CXIII, 1., cf, Martial. III, 
32.; Horat. Epod. XII, 15. Morbum autem imaginosum 
esse vult insaniam, quum (papzd&pccia animo occurrant. 
Sed lectio* non est Latina, quam tamen Burmannus 
Anthol. Lat. I, p. 462. certe praeferendam dicit Tur- 
nebi commento Adv. XIV, 8.: sotet haec imago* nasum, 
aut lectioni, licet ingeniosa obscoenitate ab Is. Vossio 
fabricatae: „ixpay€tov o&v u , quae verba tum quia ob- 
scura sunt, (nam ipse Vossius diversas profert explica- 
tiones,) tum quia Graeca sunt, Catullo indigna censeo. 
Salmasius ad Solinum p. 1087. legit: doiet haec imagi- 
nosum, eadem, qua Scaliger, explicatione usus. Corra- 
dinus de Allio: en imago nasuml Doeringius locum pu- 
tavit vel plane mutilum esse, quod placuit Silligio, vel 
sic restituendum: nec rogare qualis sit solet; en imagino- 
8am 7 quod recepit Heysius, vel sic: nec rogare % qualis 
sit, solet haec imaginosa, priorem tamen coniecturam 
praeferens. Lachmannus et Rossb. codd. verba corrupta 
exhibere satius duxerunt; Pleitner. ftogr. p. 17.: Qualis 
sit: stolida atque imaginosd st\ Hauptius: solide est ima- 
ginosa. Iam ut nostram sententiam proferamus, nihil 
moror imaginosum hoc tantum loco inveniri; nam recte 
formata vox est. Sed alia quaestio est, utrum ea signi- 
ficatio, quam unam ex analogia habere possit, h. 1. apta 
sit. Est autem id quod plenum imaginum; sed imago, 

etiam quum tralate dicatur, vox est quam dicunt media, 
a qua per se omnis notio veri falsive abest, quae addi- 
tis demum epithetis infertur. Itaque quamquam dicitur 
de simulacris, quae somniantibus sese offerunt, tamen 
ubi ad designandas hominis alicuius ridiculas vel stultas 
animi cogitationes appetitusque usurpetur, equidem non 
memini me legere. Quae notio insuper nostro loco pror- 
sus langueret, quum idem iam expressum esset verbis: 
non est sana puella. Immo exspectamus, ut aliquid di- 
catur, quo legentium risus etiam magis moveatur. Totum 
enim huius carminis argumentum satiricum est vel po- 
tius festivum (quod nos dicimus humoristisch); quorum 
poemation ipsa postrema verba ad excitandum legentium 
risum efficacissima esse solent. Quare Catullum haec 
scripsisse puto: nec rogare Qualis sit solet eminente naso. 
Quis enim inter legendum exspectarit post amicorum 
convocandorum et morbi commemorati gravia molimina 
tam ridiculum finem? Quem ut eo magis assequeretur 
et legentium animos attentos diutius quasi duceret, Ca- 
tullum verisimila est verba: eminente naso consilio postre- 
ma collocasse. Neque de ea, quae in his inesse videri 
possit languida quaedam versus tertii repetitio, conces- 
serim, quum nihil magis aptum videatur ad vanae mu- 
lierculae commovendum stomachum, quam talis convicii, 
quippe quo ipsius formositas petatur, iterata exprobratio. 
Qualis dictum esse vidcmus pro: quam deformis. Vide- 
tur autem ipse puellae nasus imprimis turpis fuisse, quem 
etiam v. 3. et carm. XLIII, 1. inscctetur; quo loco quod 
Scaliger scripsit nec nimio, quia Catullus de immani 
naso turpiculum non dicturus fuerit, sed indicari paeno 
nullum nasum habuisse puellam, quam eandem senten- 
tiam Vossius vel ex genuinis verbis nec minimo extorsit, 
minime probandum est. Urgent illi ad nasi parvitatem 
isti efficiendam adiectivi turpiculo (XLI, 3.) notionem; 
quam sane urgeamus, quum nihil dexterius inveniri 

possit ad illos refutandos. Nam forma deminutiva vis 
imminuitur eius vocabuli, cui illa affixa est, non voca- 
buli coniuncti; igitur turpiculus nasus id est quod sub- 
turpis nasus, non turpis, si vocem fingere liceat, nasel- 
lus. Quamquam h. 1. ne de adiectivi quidem notione 
multum detrahi putarim; etenim formarum deminutiva- 
rum quam amans sit Catullus, eo elucet, quod sexagies 
fere iis usus est (locos enumerat Spengel. p; 106.); quas 
tamen saepe tantummodo metri caussa .eum adhibuisse 
recte iudicavit Leutschius Philol. X. p. 743., quamquam 
fatendum est habere plerumque aliquid, quo aut irrisio, 
aut festivitas, aut blanditiae similiaque augeantur. *Atque 
eodem modo turpiculum nasum per tapinosin cum ironia 
dictum esse contenderim, quae deinde exitu inexspe- 
ctata et aperta gradatione maximum risum excitet ne- 
cesse est. *A7ioogdoxiJTov figurae, qua concepta gravitatis 
opinio subito destruatur, epigrammatistae passim aman- 
tes sunt; cf. CatuU. XXVI, XLH, LXXXIV, LXXXVHI, 
XI, de quo v. Naekii Opusc. Phil. I, p. 104. (Index lect. 
auct. 1828. p. III.), Haupt. Obs. Crit. p. 24. Ad ipsam 
locutionem nasus eminens quod attinet, legitur Sueton. 
Aug. 79., Plin. Nat. Hist. XI, 37, 59. (158.), atque, qui 
locus summi nobis momenti est, Burmann. Anthol. Lat. 
H, p. 490. (Priap. XII, 14.), ubi in fine carminis eadem 
verba eodem consilio scripta leguntur. Quantopere au- 
tem carminum Priapeiorum scriptores e Catullo pendeant, 
notum est; cuius apertam imitationem deprehendimus 
carm. LIH, 12. (p. 526. Burmann.) cll. CatuU. V, 13., 
porro carm. LXV, 1. (p. 534.) cU.- Catull. XXV, 2.; 
quin etiam nonnuUa carmina, quae vulgo in Priapeiis 
leguntur, aliquot editores CatuUo tribuunt, ut carmm. 
LXXXIV— LXXXVII. Muretus et Victorius. Sed ho- 
rum lusuum auctores, quicunque fuerint, inter optimi aevi 
poetas esse recensendos et dictione, quae germane La- 
tina sit, exceUere, virorum doctorum suffragium est, de 



46 



qua re videsis Burmann. 1. 1. p. 477. Unum iam re- 
stat, ut de litterarum similitudine, qualis inter codicum 
lectionem nostramque coniecturam intercedat, quaedam 
• moneamus; quae multo maior est, quam quis primo ocu- 
lorum obtutu suspicatus sit. Eespondent sibi singulae 
litterae sic: 

eminente naso 
etimagi nosum 
quarum omnium permutationes, si a m et t confusis dis- 
cesseris, (quamquam quod in aliis codd. legitur nec no- 
stro em accurate respondet, et Catull. LXI, 177. Lach- 
rnann., pr. L. et Laurentianus urimur habent pro : uritur y 
LXVIII, 151. D. tangam pro: tangat,) optime possunt 
explanari. Nam ut, quae congruunt, litteras omittamus, 
ne in m et n hv a corrupta esse nemo mirabitur; cuius 
rei similia exempla congessit Pleitner. Progr. p. 17. 
(XL, 1.: invide = ravide, LXVI, 27.: bonum = bonam, 
91.: tuum = tuam, XLIV, 10.: convivii = conviva, 
LXII, 63.: solit = sola.) T autem et g quomodo con- 
sociarem quum dubius essem, quam eae litterae in cha- 
ractere Langobardico inter se similes quondam fuerint, 
edoctus sum specimine, quod si non ipsa Langobardica, 
ad huic simillima scriptura confectum est, Horatii codi- 
cis vetustissimi Bernensis (K. n. 363.), quod nuper F. 
Hauthalius in Acronis et Porphyrionis schol. parte I. 
(1859.) depingendum curavit. Ibi hac forma exhibitum 
est g: T* hac vero t: T. Cf. Mabillon. De Re Diplom. 
pp. 353. 361. sqq. E et i quum sexcenties inter se mu- 
tata sunt (v. Heraeum p. 108. sqq.), tum h. 1. id nequa- 
quam mirandum est, quum eiusmodi adiectiva, quale est 
eminens, auferendi casu in alterutram litteram exire pos- 
sint. De a et o vide supra ad VI, 12.; o et u mutatas 
habes CV, 5.: forcillis L. fortillis D. pro: furcittis] 
XVII, 1. : culonia L., Oculo in D. pro : Colonia, LXVIII, 
74, 80, 105.: Laudamio D. L. pro: Laodamia. LXIH, 

56. : popula L. pro : pupula. M denique in fine verbo- 
rum additi haec exempla sunto: LXIII, 79., ictum D. 
L. XXXV, 12.: impotentem L. D. amorem L. XLII, 7.: 
illam D. L. LXI, 192.: iuvenem L. iuenem D. pro: iuvent. 
LXin, 68.: ferarum D. L. pro:/emr. LXIV, 290.: so- 
rorum L. pro: sorore. 



LV, 9. 

Codic.es Cuiac. Dresd. habent: Ah vel te sic ipse 
fiagitabam. Omnes Meleagri: avellite sic vel: aulite; Vos- 
sii, Ah avellite vpse, quod ipse probavit; Lachmanni, ut 
Cuiac, cum hac tamen discrepantia : A L. velte L. 
vellite D. Muretus legit: Has te sic tantum, sic expli- 
cans : „nulla longiore utens oratione, quoniam videlicet te 
videre properabam." Edd. Reg. Vic. Brix.: Avellite sic, 
Avantius, Ald. 1., ed. Basil. 1530.: Avelli sinite ipse, 
Guarin.: has te sic tamen\ Scaliger coniecit: Has vel 
te sic } receptum Silligio. Lachmannus, Rossb., Haupt. 
exhibent lectionem codicis Cuiac; Heysius: Aulum y te 
sic. Harum lectionum quin nulla probanda sit, vix 
videtur dubium esse posse. Nam primum quid sibi 
vult illud ah? porro illud ?el te? an alium etiam quae- 
rebat poeta praeter Camerium? Qui vero scripserunt 
avellendi verbum, secum non reputarunt, id neque de ab- 
sente Camerio nec absolute h. 1. apte dici posse. V. autem 
10., ut multi adnotarunt, per ellipsin dictus est et cogi- 
tatione subaudiendum: reddite, vel indicate. Unde sciat 
Heysius, Camerio praenomen fuisse Aulum, equidem ne- 
scio; hoc sentire mihi videor, duorum nominum sole- 
mnitatem et interruptam intcrpositis verbis orationem h. 
1. aliquid putidi habere. Accedit, quod in plerisque lecti- 
onibus versus abruptus legitur, nullo cum antecedenti 

vinculo coniunctus. Quibus omnibus incommodis equi- 
dem medicatus sim sic scribens: A queis te sic ipse 
jlagitabam. Vides, quantilla sit mutatio; pro h pbsui q; 
(similiter Catull. XXII, 16. Lachnianni D. L. ah prae- 
bent pro acy) pro vel, vei] nam i et l nihil differunt, nisi 
paullulum longitudine lineolae; s autem vel notula indi- 
catum excidit (cf. ad XXV, 5.) vel, quod magis placet, 
in syllaba li } quae in nonnullis codicibus post vel sequi- 
tur, latet; quod vix credibile videatur; sed tamen-in 
Hauthalii specimine, quod supra laudavi, s saepe sic 
scriptum invenitur (r), ut cum li in tanta, quantam 
saepe iam vidimus, codicum Catullianorum scripturae 
pravitate haud magno negotio commutari potuerit. Ne 
quid denique praetermittam, antiqui scribendi moris ve- 
stigia in Catulli codd. passim occurrunt; de qua re co- 
gnitione digna invenies apud Lachmann. ad Lucret. p. 
244. sqq.; cf. Sillig. Cens. p. 296. Ipsum nostrum queis 
e codicum suorum D. L. lectione: sineque his recte re- 
stituit Lachmannus Catull. LXIII, 46., quod idem iam 
praeiverant Scaliger et Vossius et praebent etiam cod. 
Dresd. et edd. antiquae sic: si neque is. 



LXIII, 9. 

Quam primus h. 1. unice probandam coniecturam 
excogitavisse mihi videbar, eam postea nescio maiore 
gaudio dicam an aegritudine a Lachmanno ad Lucret. 
p. 241., ubi coniecit: Typanum tuom, Cybebe, praeoccu- 
patam esse cognovi. Quam quum nec rationibus confir- 
maverit nec receperint recentiores praeter Hauptium 
cditores, nunc tamquam unam mearum defendam. Co- 
dices plerique cum levi diversitate sic habere videntur: 
Tympanum, tubam Cybelles, tua mater initia. Lachmanni 

D: cybeles tu, L: cybeUes tu] quos Naekius Op. Phil. I. 
p. 35. [Sched. Crit. p. 21.] se inspexisse ait, cybeles, ci- 
beles, unus caelibes. Editt. princ. Reg. Vic: Cybeles tu] 
ed. Basil. 1530.: Tympanum tubam Cybele tua m. i. Mu- 
retus legit: Leve tympanum CybeUe, alios (fortasse Ald. 
I. et II.) habere Tympanum, tubam testans; Scaliger: 
Typanum, tubam, GybeUe\ Vossius: Typcmum tubam Cy- 
beUes, in quibus quod Naekius 1. 1. ex his Vossii verbis: 
„Quod autem primam in tympano Catullus corripiat, id 
ipsum facit more antiquo, de quo multa alibi diximus." 
typanum impressum esse contra mentem Vossii ex ex- 
emplari Scaligeranae editionis colligit, hoc non pro certo 
habuerinv, nam eadem repugnantia et in lemmate et in 
Obss. (p. 161.) occurrit, ubi legitur Cybeles, pro eo, quod 
est in verborum contextu: CybeUes. Doeringius pro tym- 
panum legi mavult cymbalum, quod metro respuitur, nisi 
potius totus versus spurius sit. Silligius habet: Typanum, 
tubam, Cybebe. Lachmannus (in editione), Rossb., Heysius: 
Typanum, tubam Cybebes. Ut iam singula verba consi- 
deremus, pro tympanum primus Scaliger recte scripsit 
typcmum, quamquam versu antecedenti illam vocem pri- 
ma correpta prommtiandum esse auctoritate nixus ex- 
empli Homerici viderat iam Muretus. Sca;ligeri deinde 
sententiam docte comprobavit Naekius 1. 1. Sed multo 
maioribus difficultatibus implicatum est vocabalum alte- 
rum tubam, quam nusquam in sacris magnae matris, in 
quibus tantummodo cymbalum, tympanum, tibia, crota- 
lum, cornu commemorantur, adhibitam esse reperiamus. 
Quam ob caussam si cui cum Doeringio „notatu dignus 
hic locus videtur, quod tubam tibiae loco ad instrumenta 
musica in sacris Cybeles usurpata hic relatam cognosca- 
mus," nae equidem cum tali non litigabo. Sed aliqua 
fortasse spes esse potest hos aliis propositis rationibus 
ab opinione sua deducendi. Primum enim molestum es- 
set asyndeton: typanum, tubam; tum sequens nomen 

sive generandi sive vocandi easu effcrremus, aliquid mo- 
lesti haberet; denique, quod caput est, quid erat caus- 
sae, <mr Attis et tympanum et tubam caperet, quum 
alterutro tantum uti posset? An tympanum pulsare et 
tuba canerc et ore cantare (v. 11.) simul potuit? Atque 
nonnisi de tympano h. L sermonem esse, recte iam ob- 
servavit Naekius, quum Attis per totum carmen nonnisi 
tympanum gerat (v. 32.). Itaque ut se expediret h. 1., 
Vossius, probante Naekio, in rem suam trahens Polyaeni 
et Suidae locos, Indos cymbalis et tympanis vel flagel- 
lis tubae loco usos esse narrantium, verbis tubam Cy- 
belles antecodens explicari putat, quasi poeta, ut ait 
Doeringius, nos docere voluerit, tympanum tubae vices in 
sacris Cybeles subiisse, quod quam frigidum sit et non 
sublimiori tantum, sed quocunque alio poeta indignum, 
idem Doeringius recte sensit Atque quid Graecis vel 
Phrygibus cum Indis, quos Attinis temporibus illis vix 
nomine notos fuisse puto? Eorro quam mirum esset in 
eodem versu Cybeles, tanquam personae, quam aiunt, 
tertiae mentionem fieri eandemque casu vocativo appel- 
lari? Denique me ratio movet Latinitatis, cuius optimos 
auctores vix umquam dicturos fuisse credo tympanum 
esse tubam Cybeles pro hoc: tympanum loco tubae ad- 
hibitum fuisse vel simili quo* Restat tertium versus vo- 
cabulum, quod qua ratione scribendum esset, primum 
docuit magni Bentleii ingenium. Is enim teste Silligio 
ad Lucan. 1, 600. adnotavit, ubique, quotiens media syl- 
laba producatur, scribendum esse Cybebe, quum Graeci 
scribant Kv(lq(ly, numquam Kvfi£XXri vel Kv^Xt}, sed 
KvpsXy, cf. v. 12. G8. 76. 20. 35. 84. 91. Quod vero 
Spengelius p. 123. se cum Bentleio apud Kidd. ad Da- 
wes. p. 30. nostro loco Cybebes scripsisse dicit, non probo 
iis de caussis, quas iam exposui. Nam quod vocati- 
vum propter verba: tua mater initia servari minime ne- 
cessarium putat, quia apud Catull. LXII, 33. tuo eadem 

ratione ad praecedentem nominativum referatur, hoc loco 
nihil probatur, quippe qui aperte lacunosus sit, ita ut 
tuo referendum sit ad Hesperum, ad quem versu aliqtio 
amisso commodo transitu allocutionem factam esse puto. 
Hae tot tantaeque difficultates accepta ea, quam in- 
itio proposui, coniectura uno quasi ictu tolluntur. Com- 
mendari autem videtur etiam pronominis grata repeti- 
tione: tuum — tua. Originem denique corrUptelae re- 
ferendam puto ad librarii alicuius incuriam, qui quum 
tympanum, instrumentum musicum, commemoratum vi- 
disset, tali occasione tubae quoque haud inepte menti- 
onem fieri posse opinatus, oculorum adiuvante errore 
pro tuum scripsit tubam. 



LXIII, 78, 70. 

Agedum inquit age ferox fac ut hunc furor. 
Sic manco versu tres Statii codd. (e quorum uno 
fac excidit), plerique Vossii, Dresd., Lachmanni D. L. ; 
editt. Reg. Vic. Brix. Guarin.; furoribus habenr Cuiac, 
quidamVossii. Muretus edidit, quemadmodum habetBasil. 
1530.: feroXy hunc agedum aggredere furor, quamquam 
quod in quibusdam sit ferox loco postremo pro furor 
sibi magis probari fatetur. V. 79. sic scripsit Muretus: 
Face ut hic furoris ictu reditum in nemora ferat. 
Cod. Dresd. habet hinc, Cuiac. Fac ut hunc, Guar. 
hiCj in Ald. I. et Basil. 1530. (Fac ut furoris ictu) vo- 
cula deest, ut etiam in Lachmanni D. L. ? qui haec 
praebent: Fac ut furoris ictum; ed. Brix. huc, ed. Reg.. 
hunc furoribus ictum] Vic. hunc. 
Versus sic constituit Scaliger: 
Agedum inquit, age ferox, i, face ut hinc furoribus, 
Face ut hinc furoris ictu reditum in nemora ferat. 

4* 

Vossius de priore versu desperavit, in quem e se- 
quenti versu hemistichium immigrasse putat, alterum, ut 
Scaliger, exhibet. Ut Sealiger, Silligius quoque, nisi 
quod in utroque versu hunc habet pro: hinc } et Lach- 
mannus, his tamen exceptis: hunc furor . .., Face uti, 
in notis lacunam sic explendam ratus: furor agitet, quod 
in ceteris quoque Lachmannum secuti receperunt Hau- 
ptius et Rossb., a quibus Heysius eo tantum discedit, 
quod v. 79. Face tu scripsit. Spengelius denique p. 126., 
quum in codd. C. D. G. et ed. princ. insit: inquit age> 
age } suspicatur legendum esse; age age inguit, age ferox* 

Iam ut ex hac farragine, quid verum videatur, erua- 
mus, recte, quod Scaliger restituit i } editorum assensu 
comprobatum est. Tum quod nonnulK exhibent furoribus 
pro furor dubitari non potest quin e correctione me- 
trica profectum sit; neque enim intelligo verborum stru- 
cturam, quam qui ita explicant, ut hunc Graeca illa at- 
tractione, qua e. g. dicatur: oitog itftiv ov eldeg avdqa 
pro: ovxog itfnv 6 dvijQ Sv sldsg, dictum esse existiman- 
dum sit, mea pace valeant. Cuiusmodi opinionem ut iam 
aliquoties refutasse nobis videmur, ita eius gloriolae ca- 
ptanda^h. 1. nova videtur oblata esse occasio. Hoc 
autem loco quaestio vel verborum collocatione dirimitur; 
dicendum enim fuit: fac hunc ut f vel: huncfac ut } non 
autem: fac ut hunc) cf. Plaut. Poen. H, 5. init.: nec 
potui tamen propitiam Venerem facere ut esset mihi i. e. 
ut esset Venus — . Varro R. R. n, 9, 15.: Reliquas canes 
facitutsint. Terent. Hec. Prolog. H, 4.: Novas qui ex- 
actas feci ut inveterascerent, i. e. qui feci, ut novae cet. 
Lachmanni autem coniectura: furor agitet quamquam 
sensum fundit huic loco aptissimum, tamen quomoda 
orta sit corruptela, non probe perspicitur; tum quod 
eiusdem radicis verba: agedum et age praecedunt, vide- 
tur aliquid invenusti habere. Cur depique codicumy«c 
in face mutandum censuerint editores, me latet, quum 

fac non nisi correptum inveniatur; cf. G. T. A. Krucgeri 
Gram. Lat. § 43. c. et quam laudat Freundii commen- 
tationem in Iahn. Ann. a. 1835. fasc. I. p. 52. Iam 
equidem versus sic scripserim: 

Agedum, inquit } age ferox i, fac ut icat hunc furor, 
Fac ut hic furoris ictu reditum in nemora feraU 
Vocem icat, quam nos huc intulimus, propter similitudi- 
nem litterarum antecedentium acut excidisse puto, quum 
librarii oculi a fine prioris vocabuli in finem alterius 
aberrarent. Sententia igitur prosa oratione sic exprime- 
retur: „Fac ut furor hunc icat ictusque reditum ferat cet," 
pro quo poetice paullulum variata structura usus est. 
Delectari vero Catullum eiusmodi anadiplosibus docent 
carmmis huius vv. 8. 9. 20. 21. 50. 59. 60. 63—65. 
68 — 73. 91. 93. Eademque caussa, videlicet quo prono- 
men quoque demonstrativum v. 79. repeteretur, effecit, 
ut ex variis codicum lectionibus Mureti hic, tamquam 
unice versui conveniens, praeter ceteras nobis arriserit. 



LXIV, 10». 

Tamquam analecta colligens hunc tractabo locum, 
quum verum una, ut mihi videtur, excepta litterula no- 
bis aperuerit Lachmanni sagacitas. Muretus habet cum 
Ald. I. et Basil.: Lateque et comminus omnia frangit\ 
cod. Cuiacianus: Lateque et comminus omnia frangens, 
in quibus Scaliger ex omnia fecit obvia, quem secutus 
est Sillig., id totum confirmari dicens cod. Putean. Cens. 
p. 286. Pro que et in edd. Keg. Vic. Brix. est quae. 
Vossii libri et cod. Gudianus: lateque et cum eius obvia 
frangensj unde fecit: late quaecumvis obvia frangens. Duo 
Statii et Dresd., ut Vossii, sed omisso et } unus Statii in- 
super cum omisit. Practerea omnia legitur in Monac, 

cdd. princ, Reg. Vic. Brix. Lips. Ald. I. Basil. Guar., 
in Rossbachii G! C. F., Lachmanni L. D., obvia in codd. 
Ginguinel, Rossbachii Dr. P x . P 2 . M. Gu r Gu 2 ., marg. 
G., Lachmanni Laur. et marg. L. Lachmanni D. ex 
Froehneri testimonio in Philol. XIV. 1. 1. non habet tu- 
mieius, sed e correctione cominus, quod primum fuerit 
cum eius idemque e correctione lateve et frangit. Deni- 
que cum eius Lachm. L. et Laur., tum eius Riccard. 
frangens D. L. Statius coniecit: quaecumque, Mitscherl.: 
late, quae cornibus obvia, frangens\ Lachmannus: late qua 
est impetus obvia frangens , quod receperunt Hauptius et 
Heysius, probavit Pleitner. Progr. p. 19. Rossbachius 
scripsit: Lateque et cominus omnia frangens. Denique C. 
Fr. Hermannus in Mus. Rhen. IV, p. 313. Scaligeri et 
Vossii coniecturas improbans simulque audaciae veniam 
sibi petens scribendum proposuit: late quafunditur obvia 
frangens, in quo quod Lachmanni coniecturam prorsus 
neglexisset, is cum indignabundi animi significatione iure 
notavit ad Lucret. p. 246. His omnibus recensendis ut 
breviter defungamur, recte frigidissimum oppositum esse 
Hermannus iudicavit, „quo arbor non solum procul, sed 
etiam proxime occurrentia sternere dicatur." Porro sane 
malum esset omnium paene maximum, si arbor cadens 
frangeret omnia; satis habeat triste illud lignum obvia } 
i. e. eius impetui substrata concussisse. In Hermanni et 
Lachmanni coniecturis niliil equidem habeo, quod vitu- 
perem, nisi quod illa iusto longius a codicum vestigiis 
recedat et hac multo minus poetica sit, utraque autem 
pleonasmi vitio laborare videatur. Annon verbis: „qua est 
impetus", „qua funditur" et obvia res prosus eadem designa- 
tur? Quod quamquam servata aliorum codicum lectione 
omnia evitaretur, tamen inesset nescio quid languidi in- 
cptive, quum videri posset poeta illo vocabulo voluisse 
caverc, ne quis vel parti earum rerum, quae arboris ictui 
cxpositae essent, parsum esse vcl etiam res casui non 

expositas constratas esse putaret. Sed, quod caput est, 
non eo cohsilio arboris casum describit poeta, ut, quan- 
tum damni ille ferat, patefaciat, quod in transcursu tan- 
tummodo tangit, sed hoc' potissimum agit, ut magnae 
arboris gravem casum cum Minotauri propter corporis 
ingentem magnitudinem comparet. Quam sententiam fa- 
cillime assequemur, si pro qua codicum que servamus. 
Igitur versum sic scribamus: 

Prona cadit lateque est impetus obvia frangens. 
Itaque late patentis impetus imaginem nos expressam 
esse putamus enuntiato principali, Lachmannus et Her- 
mannus relativo i. e. subiuncto. Ceterum Lachmanni 
mutatio lenissima est; ex et fecit est\ curn eius autem 
partim ipsis litteris, partim earum apicum et numero et 
similitudine accurate respondet voci impetus. 



LXVl, 9. 

quam multis illa dearum 

Levia protendens brachia pollicita est. 

Sic codices, nisi fallor, ad unum omnes. Deorum 
primus scripsit Calpurnius, deinde Scaliger, Vossius, Hey- 
sius (quod Lachmann. ad Lucret. p. 66. scribi vult polli- 
citast, parum id nunc quidem ad nostram rem), Utrum- 
que versum spurium iudicavit Valckenarius, cuius rationes 
refutarunt Brueggemannus p. 39. sqq. et Haupt. Quaest. 
Cat. p. 80. Unum tamen Valckenario concedunt, repu- 
gnare nostro versui quod dixit poeta v. 33. et 34: 
Atque ibi me ounotis pro dulci coniuge divis 
Non sine taurino sanguine pollicita es, 
ad quem nodum solvendum se non habere, quod tamquam 
certum afferat, fatetur Brueggemannus. Eandem diffi- 
cultatem Hauptius eo vel adauget, quod ineptum esse 

dicit, „parti potius dearum quam aut uni deo deaeve aut 
omnibus deis deabusque reginam capillum se daturam vo- 
vere." Quare, similitudine motus v. 33., sic coniicit : quam 
cunctis iUa deorum. Ad hanc quaestionem diiudicandam 
summi momenti sunt duo versus Callimachi, cuius hoc 
carmen, quod est de coma Berenices, Catullus sive vertit 
sive imitatus est. Leguntur autem apud schol. ad Arati 
Phaenom. v. 146. (p. 64. 6. Bek.) hi: 

qds Kovoov eftXsxfjsv iv $&$* t6v BsQsvixqg 

(l6(fTQVXOVj OVT &QO. XstVff TCatfk S&1JXS &SOT(flV' 

sic libri, quae Muretus et Bentleius sic scripserunt: /Jrf- 
Giqvxov Sv xslvq natfiv s&tjxs &sot$. Haec si cum Ca- 
tulli v. 7 — 10. conferes, videbis, quam is libere rem suam 
egerit, mutaverit, auxerit; idemque licet videre in duo- 
bus reliquis carminis Callimachii fragmentis, quae sola 
supersunt, videlicet: „ . . . Xalvftcov (oq dnoXono yivog 
Tsiod-sv avtiXXovxa, xaxov <pvxov, ot jiiv stpm>av/ f et: 

„2ijv te xaQ^Vy tofiotfa tfoV ts (ttovS* 
cf. Catull. v. 48. 49. et v. 40. Utut diverse iudicant viri 
docti de modo imitationis Catullianae (cf. Naekii Op. 
Phil. II p. 162.), hoc ex illarum reliquiarum natura ap- 
parere puto, quia Callimachus scripserit „natfh d-sotq'% 
ideo minime Catullum quoque cunctis deorum scribere 
debuisse. Quid quod versus alterius quamvis falsa con- 
ceptio, qualis 6st in codicibus, mihi suspicionem movit, 
eo non respici ad Catull. v. 9., sed v. 33., commissamque 
esse a scholiasta memoriter citante confusionem? Quod 
si non statuimus, aperte concedendum est, nisi scholiagten 
aliquot versus omisisse cum Valckenario suspiceris, Ca- 
tullum duos versus Callimachios quattuor (v. 7. — 10.) 
reddidisse, quam equidem libertatem satis ostendere puto, 
quam parum anxie Catullus in singulis verbis exprimen- 
dis haeserit. Quod denique Hauptius ad grammaticam 
structuram: cunctis deorum defendendam ex Ov. Met. 
IV,. 630.: 

Hic hominum cunctos ingenti corpore praestans 

Iapetionides Atlas fuit, 
unum afferre exemplum potuit, id videndum est ne dif- 
ferat. Neque, ut animi sententiam proferam, video, qua 
re eorundem vocabulorum repetitio, qualem vult, egregie 
commendetur. Quo vitium contineretur, sensit Bruegge- 
mannus p. 40., innuens in verbo multis fortasse latere 
substantivum aliquod, unde genitivus dearum pendeat. 
Idque esse puto templis, ut scribendum sit: 

. . . quam templis iUa dearum — pollicita est, 
Pollicendi verbum, quod notione accipiendum esse Graeci 
dvcm&ivai sive vi&hai, egregie suspicatus est Bruegge- 
mannus 1. 1., aptissime coniungitur cum voce templis } in 
quibus se posituram esse crinem devotum reginam pol- 
licitam esse et per se patet et confirmatur Hygini Poet. 
Astreoti. II, cap. 24. Callimachum laudantis diserto testi- 
monio; quae res a Catullo, ut per se plana, post v. 36. 
omissa est. Codicum denique dearum cur mutemus, caus- 
sam non video; immo magis etiam consentaneum, Bere- 
nicen deas, imprimisque Venerem, implorasse, quam ne- 
scio quos deos; tum divis v. 33. id esse puto quod deabus y 
formatum a diva } in quo intelligendo ne quis erraret, a 
Catullo v. 9. provisum erat. 



LXVffl, 139. 

Saepe etiam Iuno 9 maocima caelicolum 7 
Coniugis in culpa flagrantem quotidiana. 
Sic hos versus exhibent codices, quantum scio, fere omnes; 
omnes Vossii, Dresd., Lachmanni, nonnulli Statii, edd. 
Eeg. Venett. ; alii Statii fragrantem, Palat. flagrante, Da- 
tianus a man. sec. flagrantis; flagravit Ald. I., Basil., 
Muret, Scaliger; cod. Corvin., excerpta Coluthi, Perreii, 
edd. Vic. Brix.: flagrabat. Schraderus coniecit v. 138. 
ipsa pro: saepe, vel: Passa etiam — Coniux — flagran- 

tem\ supra modum aadacter. Handius vv. 138 — 141. spu- 
rios habuit, in cuius sententiam inclinat Silligius; Ross- 
bacbius contra locum lacunosum esse arbitratur; excidisse 
post. v. 139. duos versus, vel, quod minus probabile vi- 
deatur, post v. 140. Mire Vossius aut flagrantem, pro 
flagrans } aut noscens pro noscentem a Catullo per soloe- 
cismum vult dictum esse; tum supplendum est a,ut fuit 
aut tulit Santenius coniecit: flograntem continet iram, 
Lachmannus flagrantem concoguit iram, quod receperunt 
Hauptius et Heysius. Flagravit et flagrabat quin corre- 
ctorum sint, nemo dubitabit; quibus tamen mutationibus 
nihil proficimus, quum et „quotidianus" et „quotidie" ubi- 
que, hoc uno loco excepto, prima syllaba correpta, secun- 
da producta inveniamus; quare illam vocem ex hoc loco 
exsulare iubeamus oportet. Praeterea comparatio claudi- 
cat; nam hoc dicere debet poeta, propter id quod prae- 
greditur furta feremus, Iunonem iram suam dissimulasse, 
non eam evomuisse vel ea flagrasse. Ingeniose autem 
atque ita, ut a vero proximo intervailo abesset, rectam 
viam primus iqgressus est Santenius, qui quod ex syllaba 
na elicuit iram emendatio palmaris est. M, ut sexcenties, 
excidit; ir autem et n inter se commutatorum exemplum 
est Catull. XXXI, 5., ubi Lachm. D. crederis habet pro 
credens. Sed in Santenii et Lachmanni coniecturis, quam- 
quam verba, quae proposuerunt, notione sua optime sen- 
tentiae satisfaciunt, displicet tamen praesens tempus, ac 
postulari puto praeteritum. Nam Catulli temporibus Iu- 
nonem opinor eiusmodi perfidi coniugis furtis vexari 
iam desitam esse credi. Quare quum „continuit" vel „con- 
coxit" metro respuantur, coniicio: condidit iram, quod 
et per se aeque bonum est 7 et a codd. mss. vestigiis 
etiam minus distat. Nam Lachmanni concoguit quomodo 
eruam, nescio; quod illum suspicor hanc ob caussam 
praetulisse, quod vox magis poetica esset, quam Santenii 
cmtinet 7 quod tamen mutto facilius est Nam tres con- 



iecturae nostrae hoc commune habent, ut primae syllabae 
quo respondeat con. (n lineola notatum intercidit; de e 
et q mutatis vid. ad II, 8.) Iam supersunt litterae tidia, 
e quibus si quaeris utrum Santenii tinet, an Lachmanni 
coquit, an nostrum didit facilius oriri potuerit, responsum 
non verebimur. Santenius duas litteras retinet, nos tres^ 
quibus prima littera, media in tenuem mutata, quartum^ 
haud spernendum probabilitatis adiumentum adiungitur. 
Vide Heraeum p. 106., ubi d et t litterarum inter se 
permutatarum multa exempla laudantur. Quibus denique, 
quod communiter ausi sumus, a in t mutare religio sit, 
eos quamquam non magni facio in partes nostras tra- 
here, tamen anxietatem eorum paullulum fortasse sedare 
possum, si illas litteras tantopere in codd. litteris mi- 
nusculis scriptis non differre dixero, quin, si linea, ut 
ita dicam, anguinea, quae in littera t supra ducitur, iu- 
sto plus dextrorsum sinistrorsumve declinat, inter se se- 
dem mutare possint. De Langobardica autem scriptura 
Heraeus p. 86. monet, harum litterarum similitudinem 
tantam esse, ut interdum discemi nequeant aut certe 
vix possint. Cf., quos ille laudat, Mabillonium De Re 
Diplom. tab. V. JV&. 3. p. 353. et doctos Benedictinos in 
opere diplomatico, quod inscribitur: Nouveau traitS de 
diplomatique Tom. HI. tab. 49. coll. p. 278. sqq. quaeque 
praeterea laudat e codd. mss. exempla. Ceterum ne rem 
nimis miremur, Catull. IV, 20. in Lachm. D. L., quod 
etiam magis mirum est, cura legitur pro aura\ c autem 
et t mutatis nihil frequentius est. 



LXXI, h 4. 

V. 1. Bi qua viro bono sacrorum obstitit hircus. Sie 
habent Cuiac, plerique Vossii, codd. Meleagri, Marcil., 
Laud., Rossbachii omnes, nisi quod P 2 habet bello, quod 
idem praebet ed. Reg., F. bona, Laclunanni L> D. Lau- ; 



rent., nisi quod L. praebet qua, Laurentianus quo. In 

yetusto Vossii Mediol. et Dresd.: Si qua viro se 

...... obstitit hircusj unde Vossius fortasse scribendum 

esse suspicatus est : Si quoi virosus obstitit hircus\ 

sedmaluit tamen recipere vulgatam: Si qua, Virro } bono 
sacer alarum obstitit hircus, a Parthenio profectam, nisi 
quod is scripsit: quoi } quem secuti sunt Doeringius et 
Silligius. Vossius et Vulpius bono adverbialiter positum 
esse putant, ut apud Ciceronem dictum sit: Quibus occidi 
Boscium bono fuit. Inepte! Muretus scripsit: Si cui, Virro } 
homini sacer alarum, in quibus homini Guarini inventum 
est; Palladius coniecit: Si quoi iure bono sacra res\ illa: 
si cui iure bono receperunt Avantius, Ald. L, Basil.; 
edd. Vic. Brix. habent: Si cui Virrobon] Meleager su- 
spicabatur: Si quoi } Virro } domos sacer alarum obsidet 
hircus\ Heinsius: caper alarum obstitit hircus. Scaliger, 
quamquam sacer alarum quin recte correctum esset, non 
dubitans, et Kossb. corruptam librorum scripturam dare 
satius duxerunt. Lachmannus sic: Si quoi } Virro } bono 
sacrorum obstitit hircus) Hauptius Quaest. Catull. p. 91. 
sqq.: Si quoi iure bono sacer alarum obstitit hircus } quem 
secutus est Heysius. Et quum cetera egregie de hoc 
versu disputaverit Hauptius, Italorum emendationes quoi 
et sacer alarum recte probans, Virro } bono } ad quod ad- 
iectivum nisi substantivum quodpiam accedit, barbare 
dicitur, reiiciens, tamen sunt nonnulla, in quibus ei as- 
sentiri non possim. Neque enim qui umquam Latine 
dixerit iure bono, quisquam invenitur; quum constanter 
dicatur iure optimo. Porro ista verba versui primo pror- 
sus inutilia essent, quum, quod v. 2. legitur merito } idem 
significet et ad antecedentia quoque, quod fieri posse non 
pernegatHauptius, referendum sit. Quod vero idem merito 
adverbii praecipuam esse vim h. 1. contendit ideoque in 
priore iam versu similiter illud significatum fuisse, equi- 
dem nego. Neque enim is est sententiarum nexus, qualem 

Hauptius hisce exposuit: „Si umquam cuiquam homini 
merito contigit ut hirco et podagra laboraret, aemulus iste 
tuus utrumque malum meritissimo et poena iustissima na- 

ctus est. Nam quotiens . . . sqq " Sed in his, quaeso, 

quae notionis merendi gravitas? Immo inCatulli verbis de 
„tneritissiino" et „iustissima poena" ovde yqv\ dicit poeta: 
siriiee nactus est } quod quid sit postea videbimus. Illius 
autem merito, quod v. 2. legitur, ea praecipua vis est, 
ut augendae ironiae inserviat. Nam, ut sententiam meam 
patefaciam, aperte illudit Catullus et eum, ad quem 
scripsit hoc carmen, et aemulum eius. Annon hoc ipsum 
salsissimum est, narrare, aliquem e puellae gratia depul- 
sum esse ab aemulo, ac tali quidem aemulo? Nonne 
talis consolatio, praesertim si per speciem animi bene- 
voli adhibeatur, festivissime irridentis est? Idque ita 
institutum esse a poeta opinor, ut, quem enumerandis 
aemuli incommodis commiserari videretur, eius spem v. 
4. subito ironia acerbissima eluderet. Ibi enim probo, 
in quam et ipse incideram, Vossii lectionem: Mirijice 
est ac tu nactus utrumque malum, quam statim pluribus 
defendam. Sed ut redeat, unde aberravit oratio, quam- 
quam Hauptius nomen Virronis v. 1. ferri non posse 
recte vidit, tamen, quod omnino nomine proprio careri 
posse v. 1. putat, longe mihi secus videtur. Nam hanc 
habet consuetudinem Catullus, ut in iis carminibus, quae 
ad certos homines scribit, quam primum potest nomen 
proprium ponat; cf. V, 1., VI, 1., VII, 2., VIH, 1., IX, 1., 
X, 1., XI, 1., XII, 1., XIH, 1., XIV, 2., XV, 2., XVI, 2., 
XXI, 1., XXH, 1., XXIH, 1., XXV, 1., XXVI, 1. &c. 
Quod vero Hauptius nonnumquam migratam esse eam 
legem se animadvertisse dicens provocat ad Catull. carm. 
CIV., id nollem fecisset, quum de eius carminis versiculi 
postremi integritate non constet; sed fac constare ibique 
Tappone genuinum esse, propter hoc ipsum nomen pro- 
nomen tu (v. 4.) habet excusationem; licet enim suspi- 

